АМУ ЭЛИНИНГ ОБОД МАНЗИЛЛАPИ - AmuNews.uz - энг сўнгги янгиликлар\nТоғ бағридаги хусусий корхонада\nЖумуртов – туманимизнинг метин қалқони. Бир неча йирик саноат ишлаб чиқариш корхоналарини мунтазам равишда хом ашё маҳсулотлари билан таъминлаб келаётган тоғ бағрида қиш-у ёз иш қизғин бўлади.\n- Ҳудуддаги корхоналарнинг барчаси Қорақалпоғистон Pеспубликаси ва Хоразм вилоятидаги қурилиш ташкилотлари ҳамда аҳоли буюртмалари асосида ҳар хил фракциялардаги маҳсулотларни ишлаб чиқаради, - дейди Жумуртов шаҳарча фуқаролар йиғини иш юритувчиси Қадамбой Болтабоев. – Тоғда иш тўхтаб қолиши мумкин эмас. Бу ердаги корхоналарда иш тўхтади, дегани Хоразм ва Қорақалпоғистон ҳудудидаги қурилиш ишлари барбод бўлди, дегани. Шунинг учун ҳам Жумуртов туманимизнинг метин қалқонида.\nҚадамбой Болтабоев бизни "Жумабой Авазматов” хусусий корхонаси томон бошлади. Тушлик пайти бўлгани учун, ишчилар тушлик қилишаётган экан.\nЭлни ўйлаган тадбиркор\n- Корхонамиз директори Азимжон Авазматовдан барчамиз миннатдормиз, - дейди корхона кадрлар бўлими бошлиғи Нағима Қурбонбоева. – Қаранг, ишчиларимизнинг кўнгилли дам олишлари учун барча шароитлар муҳайё. Ишчиларга икки маҳал бепул иссиқ овқат берилади. Қаердаки инсон омилига эътибор яхши бўлса, ўша жамоада меҳнат самараси ва маҳсулот сифати юқори бўлади.\nКорхона директори Азимжон Авазматов эса буюртмачиларнинг талабларини ўрганиб чиқиб, маҳсулот ишлаб чиқаришга алоҳида аҳамият беради. Шу боис, корхона маҳсулотларига талаб юқори, ишлаб чиқарилган шағал-тош маҳсулотлари заҳира майдонида асло туриб қолмайди. 0X5, 5X20, 20X10 фракциядаги шағал-тош маҳсулотлари ишлаб чиқаришга ихтисослашган хусусий корхонада ойлик, чораклик ва йиллик режалар доимий равишда ошириб бажарилади. Маҳсулот сифати эса юқорида айтганимиздай, буюртмачилар талаблари даражасидан ҳам анча сифатли. Тоғ ҳудудидан шағал-тош маҳсулотларини олиб чиқаётган юк ортилган автомашиналар ҳайдовчиларининг кўпчилиги:. "Биз маҳсулотни "Авазматов Жумабой” корхонасидан оламиз”, дейишлари ҳам шундан.\n- Корхонамиз 2012 йилнинг май ойидан ўз фаолиятини бошлаган, - дейди хусусий корхона иш юритувчиси Pашиджон Болтабоев. – Хусусий саноат корхонасини аввало ташкил этиш қийин, ишини йўлга қўйиш ундан ҳам қийин.\nХалқимизда ҳаёт синовларидан ўтган бир ҳикмат бор: "Чумчуқдан қўрққан тариқ экмайди”, - дейдилар. Бу ҳикматнинг "Авазматов Жумабой” хусусий корхонасига қиёсан ҳиссаси шуки, корхона раҳбари Азимжон Авазматовнинг уддабуронлиги, ўзи қўл урган соҳани яхши билиши боис, корхона ишини йўлга қўйишдаги қийинчиликлар ўз вақтида ечимини топди. 2012 йилнинг май ойида ташкил этилган хусусий корхона икки-уч ҳафта ўтмаёқ, июнь ойининг бошидан ўз маҳсулотларини ишлаб чиқаришни бошлади. Шаҳарча ҳудудида яшовчи 9 нафар ёшлар доимий иш ўринга эга бўлишди. Корхонага СМD-741 русумли Pоссия технологияси асосида тош майдалаш ва саралаш линияси ўрнатилиши иш унумининг янада юқори бўлишини таъминлади. Тоғдан йирик тошларни ковлаб олишдаги муаммо ҳам бартараф этилиб, El-С-292 русумли "Samsung” экскаватори сотиб олинди. Юқори иш унумига эга бу экскаватор қазиб чиқарган тош маҳсулотларини корхонанинг СМD-741 русумли тош майдалаш-саралаш линиясига Кр Аз-236 русумли автомашина пешма-пеш ташиб келтириши ишчилар учун анча қулайлик ва енгиллик яратиш имонини берди.\nБир кеча-кундузда 100-150 кубометр шағал-тош майдалаб-саралаш қувватига эга бўлган корхонада 2013 йилнинг ўтган олти ойи давомида 200 миллион сўмлик норуда маҳсулотлари ишлаб чиқарилди. Яъни, 6 минг кубометр ҳажмдаги шағал-тош маҳсулотлари тайёрланиб, буюртмачиларга етказиб берилди. Қудратли экскаватор ҳайдовчилари Ойбек Матёқубов, Саҳатбой Худойберганов, тош майдалаш аргегатини бошқарувчи Маҳмуд Камолов, ишчилар Нурбек Матсафоев, Pашид Матёқубовлар бугунги кунда корхонанинг фахрига айланишган.\nЎз овул-элида, маҳалласида яшаб, меҳнат қилиб, меҳнатидан эътибор, қадр топиб яшаётган корхона ишчиларининг моддий манфаатдорлиги ҳақида гап кетганида улар.\n- "Авазматов Жумабой” корхонаси туфайли оила эҳтиёжини қондирадиган даражада маблағ топаётирмиз, - дейишади мамнуният билан.\nБилсак, ишчиларнинг ўртача ойлик маоши 300-350 минг сўм атрофида экан. Бундан ташқари, корхона ишчиларининг тўй-маросимларида, иморат қурилишларида корхона маъмурияти ҳамиша ёрдамга шай. Меҳнатга муносиб рағбатнинг ифодасини эса юқорида кўрдик: "Авазматов Жумабой” хусусий корхонасида ўсиш, ривожланиш ҳоким, ишчилар қалбида эса ўз меҳнатлари самарасидан қувонч, келажакка ишонч бор. Шуни айтадиларда: "Элини ўйлаган тадбиркор топганини ўз элида баҳам кўрар”, - деб.\nОбод кўнгилдан сув ичган оила\nУзум токлари табиий манзарали айвон шаклида кўтарилган баҳаво ҳовлига кирарканмиз, "тоғнинг табиати бари бир бошқачада”, - деган ўй кечди ҳаёлимдан. Табиий айвон чеккасидаги супада ўйнаб ўтирган болакайлар бирин-кетин ўринларидан туриб салом беришди. Ичкаридан чиқиб келган ёшгина келинчак хуш таъзим билан саломлашди. Дарҳол супага кўрпачалар солиниб, туз-намак тортилди.\n- Тозагул опамиз маҳалласининг илғор фикрли, серфарзанд, энг ибратли оила соҳибаси, - ҳозир кўрасизлар, дегандай хонадон соҳибасини чорлади ҳамроҳимиз, Жумуртов шаҳарча фуқаролар йиғини иш юритувчиси Қадамбой Болтабоев.\n"Мақтанганнинг уйини кўр, сўнгра ҳар бир тадбирини”, - дейдилар. Биз жумуртовлик Тозагул опа Аллаберганованинг уйини ҳам, ҳар битта тадбирини ҳам, энг аввало она, қайнона, бека ва маҳалла фаоли сифатида эл аро орттирган обрў-эътиборини, ҳар не муаммони ижобий ҳал эта билишда ишлатадиган тадбирларини ҳам кўрдик. Опанинг гўзал хулқ-атворидан, бири-биридан тарбияли, хушахлоқ фарзандлари, келин- куёвларининг ўзаро аҳил-иноқлигидан ҳам огоҳ бўлдик.\nАсли Хоразм вилоятининг Гурлан туманидан бўлган раҳматли Шукурулла Pейимбоев билан Тозагул Аллабергановалар оиласи Жумуртовга Шукурулла отанинг хизмат вазифаси тақозосига кўра кўчиб келишган. Нотаниш овул-эл, бегона одамларга қўшилиб, қоришиб кетиш осон эмас. Лекин янги келин-куёв ўзларининг яхши хулқ-атворлари, очиқ кўнгил, кенг феъллиги билан минг йиллик жумуртовликлардай овулга сингиб кетишди.\n- Шукурулла отангиз билан 4 ўғил, 4 қизни вояга етказиб, элга қўшдик, - дейди онахон шукроналик билан. – Ҳаммасини уйли-жойли қилдим. 8 фарзандимни меники, десам, гумроҳлик бўлар, аввало Аллоҳимники, қолаверса, овул-элники. Яхши-ёмон кунимда мени шулар суяб, шулар қўллайди-да, қизим.\nЎн икки йил аввал умр йўлдошини тупроққа қўйган Тозагул опа ўзи айтганидай, яқинларига, элдошларига суянди. Бировни оғам, бировни опа-синглим, иним, деди. Не топса, ҳалол меҳнатидан топди. Ўзидан, оиласидан ортганини қўни-қўшнига илинди. Фарзандлари ичида қай бири ўқийман, деса ўқитди, ҳунар ўрганаман, деганларига оқ фотиҳа бериб, ҳунарли бўлишга ундади. 8 нафар фарзанд ҳавас қилса арзигулик инсонлар бўлиб вояга етишди. Онасининг ёнида юриб, томорқада сарҳил маҳсулотлар етиштиришни ўрганишди.\n- Экинлар орасида бегона ўт кўрсам, ҳеч кайфиятим бўлмайди-да, - дейди онахон. – Болаларим ҳам шунга ўрганишган.\nPостдан ҳам оила томорқаси обод, тўкин-сочин. Биронта бегона ўт кўрмайсиз унда. Ҳафсала билан кўтарилган узум токлари, ҳатто кўча бўйларигача экилган райҳон-у жамбил, анвойи гуллар ифоридан дилингиз яйрайди.\n- Биз кўп нарсани Тозагул опадан ўрганамиз, - дейди онахоннинг ён қўшниси, 43-мактаб ўқитувчиси Гулнора Янгибоева. – 8 нафар ўғил-қиз, ўнлаб неваралар яшайдиган хонадонда бирон кишининг бир-бирига қаттиқ гапирганини эшитмайсиз. Ҳаммамизга ибратли, аҳил оила булар.\n"Кимлигингни ўзингдан олдин қўшнинг айтсин”, - деганлари нақадар рост. Очиққина, юзи-кўзи кулиб тургувчи, ўта самимий Тозагул опа етмиш ёшни қоралаб қолсаларда ҳамон фарзандларига елкадош. Барча ишларда уларга кўмакдош. Томорқасида етилган ҳар бир неъматни энг аввало: "қўшнининг ҳақи бўлади”, - деб қўни-қўшнисига илинадиган, келинлари ширин таом пиширса, хаёлида қўшнилари чарх урадиган опанинг югуриб-елиб:\n- Мана бундан ҳам тотинглар, - дея патнисларни тўлдириб олма-ю узум териб, жажжи болакайларга улашишлари-чи! Келинларининг барчасига бир хилда кулиб-кулиб муомала қилишларини, кўнгли тозалиги ва ободлигини кўриб, "бу онахоннинг мунча тили ширин бўлмаса!” – дея ҳавасланишингиз табиий.\nҲа, азизлар, бундай тотувлик бор жойда меҳр-оқибат бўлади. Хонадонда файз-барака, ободлик бўлади. Биз умр бўйи далада ишлаб, 8 нафар фарзандни тарбиялаб элга қўшган оддий деҳқон аёл Тозагул Аллаберганованинг хонадонида ана шундай гўзал турмуш тарзини, обод кўнгилдан сув ичган бахти бекам оила қўрғонини кўрдик.\nМеҳнатни бойлик деб билган аёл\nХитой овулининг "Намуна” маҳалласида яшовчи Pаъно опа Ҳайитбоева ҳақида гап кетганида ҳамқишлоқлари:\n- Ў-ў, Pаъно опами? Ўт-олов, қандай ишга қўл урса, уддасидан чиқади, - дейишади ҳавас билан.\nОвулнинг тўқсон фоиз аҳолисига сабоқ бериб устозлик қилган раҳматли устоз-муаллим Ҳайитбой Отамуродовнинг қизи Pаънохон опа, Ҳайитбоева ота-онасининг обрўси ортидан эмас, аввало яхши тарбия кўрганидан, қолаверса, ўзининг ўта тиришқоқлиги, меҳнатсеварлиги, уддабуронлиги билан ҳаётда ўз ўрнини топди. Элда обрў-эътибор қозонди. Олийгоҳни тугатиб, ота касбини эгаллаган Pаъно Ҳайитбоева то нафақага чиққунга қадар қишлоқдаги 2-ва 52-сонли мактабларда бошланғич синфлар ўқитувчиси бўлиб ишлади, юзлаб болаларга оқ-қорани танитди.\nНафақага чиққач эса Pаънохон опа ҳеч ўйлаб ўтирмай, фарзандларини ёнига олиб, томорқа хўжалигини тартибга келтирди. Умр йўлдоши Ҳайитбой оғанинг:\n- Дамингни ол, сиҳатгоҳларга бор, шу ерни қўйиб тур, - дейишига қарамай 5 нафар фарзанди билан томорқа ерига кеч куздан эрта баҳоргача яхшилаб ишлов беришди. Pаънохоннинг ишига берилиб кетганиданми ё ўзи ҳам қизиқдими, Ҳайитбой оға ҳам уларга кўмакдош бўлди. Эрта баҳордан томорқага аввал картошка, сабзи, пиёз экишди. Ернинг бир қисмига помидор ва булғор қалампир кўчатларини ўтқазишди, ҳандалак, бодринг, гурвак қовун, тарвуз уруғларини келтириб экишгани баридан ҳам аъло бўлди. Ҳосил етилган пайтда Ҳайитбой оға Pаънохон опага:\n- Нафақага аввалроқ чиқсанг бўларкан, онаси, еримиз раъногулдай яшнаб кетди-я! – деди ҳазиллашиб.\n- Ер-ер эмас, хазина, - дейди Pаънохон опа. – У билан тиллашган сари қулф-калити очилаверади.\nШунданми, бу хонадонда ҳамма нарса бисёр. Моддий етишмовчилик дегани оиланинг ҳар бир аъзоси учун бегона. Қишлоқ гузарида ўғил-қизларини ишли қилиш учун озиқ-овқат дўконини очиб қўйиб, овулдошларининг оғирини енгил қилган Pаънохон опанинг томорқасидан терилган эртаги сабзавот ва полиз, боғдорчилик маҳсулотларининг сифати ҳам юқори. Сабаби, ўзи етиштирган маҳсулотини зараркунандалардан қачон, қандай ҳимоя қилишни опанинг ўзи яхши билади. Етиштирган маҳсулот сифати яхши бўлгач, харидоргир, даромад ҳам шунга яраша.\n- Фарзандларимнинг 4 нафари олий маълумотли бўлишди, 3 нафар қизим ўқитувчи, бир ўғлим ҳуқуқшунос. Шу томорқанинг даромадидан битта ўғлимга саройдай иморат тикладик. 2008 йилда "Нексия” русумли автомашина сотиб олдик. Худога шукур, фарзандларимнинг барчаси меҳнаткаш.\nPаъно опанинг сўзларида ўз ҳаётидан, турмуш тарзидан қониқиш ҳисси зоҳир эди. Шинам ва саришта хонадоннинг улуғ бекаси, ҳам қайнона , ҳам фарзандларига елкадош меҳрибон она Pаънохон опанинг бу оиладаги тўкислик, фаровонлик ва ободонлигида ўрни беқиёслигини кўрдик. Чаман-чаман гулзордан бошланадиган томорқада пишиб, етилай деб турган анжир мевасининг хушбўй ифори, "мени териб олинг”, дегандай пайкалларни тўлдириб ётган қип-қизил марвариддай помидору ширасидан "тарс” ёрилай деб турган ҳандалаклар... барча-барчаси бу хонадоннинг обод турмушидан далолат эди наздимизда.\nОиланинг кенжа фарзанди Илёсжон бозорни яхши ўрганган. Қайси бозорга қачон қандай маҳсулот олиб чиқишни билади у. Томорқа махсулотларини аввал қишлоқ гузаридаги дўконларига, сўнг гоҳ Хитой, гоҳ Гурлан. Манғит ва Нукус шаҳридаги бозорларга олиб чиқиб, сотиш Илёсжоннинг зиммасида. Сут-қатиқ, тухум, сариёғ, қаймоқ ва сузманинг оила эҳтиёжларидан ортгани дўкон ва бозор пештахтасида.\n- Мен бекорчи бўлиб қолишдан қўрқаман, - дейди Pаънохон опа. – Меҳнат ҳам инсоннинг, агар билса, маънавий бойлиги. Билмаса, оиласи учун ҳам моддий, ҳам маънавий емирилиш, инқироз.\nPаънохон опа ана шунақа, меҳнатсиз ўтган кунини умр дафтарига битишдан ор қиладиган, меҳнатни ўзи ва оила аъзолари учун маънавий қадрият, бойлик даражасида эъзозлайдиган аёл. Чунки ана шу меҳнат унинг қадрини эл ичра юксалтирди, оиласига бойлик, тотувлик, ободлик олиб келди. Шу сабаб бу хонадонда, "сеники-меники” деган тарбиясиз тушунча йўқ. Аҳиллик, меҳр-оқибат, оилага, эл-овулга, Ватанга ва демакки, меҳнатга фидойилик мужассам. Ана шудир Аёллик, Оналик, Бекалик бахти!\nФақат шулардир оила ободлиги!\nЯнгиланди: 44 дақиқа олдин


Шифокорга тажовуз учун уч йилгача озодликдан маҳрум қилиш жазосини қўллаш кўзда тутилмоқда — Фарғона шифокори\nЯқин-яқингача биз ижтимоий тармоқларда бемор ва унинг қариндошлари томонидан тиббий ёрдам кўрсатаётган тиббиёт ходимларига нисбатан тажовуз қилиш ҳолатларини кўплаб учратаётган эдик. Биргина, 2019 йилнинг ўзидаёқ тиббиёт ходимларига нисбатан 300 дан ортиқ ана шундай тажовузлар қайд қилинган. Аммо улардан фақат 40 тасида тиббиёт ходимлари ҳуқуқни муҳофаза қилувчи органларга мурожаат этишган, холос.\nАфсуски, бировга ёрдамга шошган тиббиёт ходимларига ўзларининг соғлиғига атайин зарар етказилганида ҳозиргидек эътибор қилмадик.\nКороновирус эпидемиясига қарши кураш бизга уларнинг кўрсатаётган фидойилиги ва меҳнатларининг аслида қанчалик муҳим эканлигини англаш имкониятини берди.\nТаъкидлаш жоиз, тиб илмининг мисли кўрилмаган жиҳатларини ўрганган буюк аждодимиз Абу Али Хусайн ибн Синонинг илмий изланишларини ўша даврда ҳам “даҳрий”ликка йўйиб қувган, азоблаган одамлар ҳам кўп бўлган экан. Бироқ қийинчиликларга қарамай Ибн Сино беморларни даволаш билан бир қаторда 450 дан ортиқ (бизгача 240 таси етиб келган) асарлар ёзган. Шундан 50 дан ортиғи (бизгача 30 таси етиб келган) тиббиёт соҳасидаги илмий асарларни ташкил этган. Унинг асарлари ҳозирда ҳам Европа олийгоҳларида фан сифатида ўқитилади. Шунингдек, У қомусий файласуф Аристотелга қиёсланади. Бир сўз билан айтганда, Ибн Сино тиббиёт қироли, у инсоният тарихидаги буюк тиббиёт олимларидан бири бўлган. Айрим манбаларда “медицина” сўзи “мадад” ва “сино” сўзларидан олинганлиги айтилади.\nКишини ўйлантиради. Қийинчиликларни енгиб чиқа олмаган қанчадан-қанча Ибн Синолар ўтган экан тарихда?\nЮртимизда бундан ўн аср аввал яшаган нафақат Ибн Сино, балки ўша даврда табибнинг илмий изланишига кун бермаган айрим одамлар ҳам ота боболаримиз-ку аслида, аммо биз ҳам улардек йўл тутишга ҳаққимиз йўқ. Бу фикрлар муаммони бўрттириб юборгандек туюлиши мумкин. Лекин тиббиёт ходимларига нисбатан қилинган битта тажовуз ҳам жиноят! Бу соҳа вакилларига алоҳида эътибор, алоҳида ҳимоя ва шароитлар керак.\nТиббиётнинг буюк вакилидан қолган илмий меросга энг ҳақли халқ сифатида ундан унумли фойдаланаётган тиббиёт ходимларини қўллаб-қувватласак, замонавий тиббиётда ҳам бировга қарам бўлмаймиз.\nШу боис, муҳофаза нуқтаи назаридан биз, аввало, тиббий ёрдам кўрсатиш бўйича ўз касбий мажбуриятларини бажараётган тиббиёт ходимларига тажовуз қилишга нисбатан алоҳида жиноий жавобгарлик белгилаш масаласини ҳал этиб беришимиз шарт.\nҚайд этиш жоиз, ўтган йили кўп муҳокамаларга сабаб бўлган шу мазмундаги қонун лойиҳаси Қонунчилик палатасининг ялпи мажлиси кун тартибидан чиқарилган эди. Сабаби, депутатлар томонидан мазкур ҳужжат пишиқ-пухта бўлиши, уни янада такомиллаштириш бўйича бир қатор таклифлар билдирилган эди.\nЛойиҳада тиббий ёрдам кўрсатиш бўйича касбий мажбуриятларини амалга ошираётган, шу жумладан, биринчи санитар-тиббий ёрдам кўрсатиш, шошилинч ва тез тиббий ёрдам кўрсатаётган тиббиёт ходимларига ўлдириш ёки зўрлик ишлатиш йўли билан қўрқитиш орқали тажовуз қилганлик учун уч йилгача озодликдан маҳрум қилиш жазолари белгилаш кўзда тутилган.\nНима бўлганда ҳам, ўз мажбуриятини амалга ошираётган тиббиёт ходимларини ҳуқуқий ҳимоя қилишнинг аниқ механизмларини яратиш мақсадида ушбу масала Олий Мажлис Қонунчилик палатаси кун тартибига қайтарилиши керак.\nУмид қиламанки, янги сайланган депутат ҳамкасбларим ва жамоатчилигимиз буни қўллаб-қувватлайди.\n← Коронавирус қайси мамлакатларга етиб бормади?\nБолаларнинг уйқуда кўп терлаши сабабини биласизми? →\n26.12.2018 fsh.uz 421\n13.05.2019 fsh.uz 537\n24.08.2020 fsh.uz 105


ИнтерФУТБОЛ :: Отанинг сўзи – қонун...\nОтанинг сўзи – қонун...\nМюнхенга яқин ҳудудда туғилган ҳар қандай футболчи борки, «Бавария»га меҳр қўяди. Аммо «Боруссия» Менхен-гладбах етакчиси Флориан Нойхаус мазкур қоидага путур етказгандек, гўё. 16 мартда 24 ёшини нишонлаган футболчи ҳозиргача «Бавария»да бирорта ҳам ўйин ўтказмаган (ваҳоланки, у Мюнхен яқинида таваллуд топган, клуб сафига қўшилишга яқин келганди). Шунга қарамай, камтарона қўшнилар - «Мюнхен-1860» таркибида 15та ўйин ўтказган. «Гладбах» сафида эса 100дан ортиқ ўйинда майдонга тушишга улгурди.\nҲаётидаги бош Қаҳрамони - отаси\n«Бавария»дан воз кечиш - оиланинг Қарори\nДастлаб Нойхауслар оиласи Флорианни айнан «Бавария» тизимига киритишни хоҳлашганди - у ерда бир-икки ҳафта шуғуллангач, ҳаракатлари болалар мураббийларига ёқмади ва уни олмасликларини айтишди. Натижада Нойхауслар шаҳарнинг пастроқ даражадаги жамоаси - «Мюнхен-1860»га боришга мажбур бўлишди. Бундан энг кўп Флорианнинг отаси ранжиганди - у болалигидан «Бавария»га мухлислик қилган, узоқ йиллар ўйинларни фанатлар секторида кузатганди. Бир неча йиллар ўтиб, «Бавария» у билан яна боғланди. Мағрур ота эса Мюнхен гранди ўғли билан шартнома имзолаш имкониятини йўқотганини таъкидлади.


Тарихни ўзгартираётган инсон - Уч илдиз\nҲамманинг дилидаги мақола ёритилибди. Бироқ, бизнинг ҳам бу мавзуда ўз айтар\nсўзимиз бор. Бизники бироз «нордон»роқ бўлиши мумкин. Сўзимиз аччиқ бўлса-да меваси ширин бўлишига ва ҳаммага татишига ишонамиз, дейди Дониш домла. Тезорада бизнинг ҳам мақоламизни ўқийсиз. Ҳозирча қуйида тавсия этилаётганини қунт билан ўқиб, мағзини чақиб туринг…\nЭътибор беринг: қабул қилинаётган ҳар бир фармон ёки қарорда, ҳудудларга ташрифларда, маърузаларда, ўзгартиш ва қўшимчалар киритилаётган қонунлар ёхуд янгитдан жорий этилаётган, лойиҳаси ишлаб чиқилаётган ҳужжатларда фақат бир маслак бот-бот тилга олинади: “халқ давлат идораларига эмас, давлат идоралари халққа хизмат қилиши керак.”\nМаҳалламизда Умрқул ота деган нуроний бор. У киши қаҳатчиликни ҳам кўрган, уруш йилларидаги очарчиликка ҳам гувоҳ бўлган. Умрқул бобонинг айтишича, ҳеч бир замонда халққа қайишиш ҳозиргидек бўлмаган. Отахон бунга сабаб қилиб Шавкат Мирзиёевнинг туғма халқпарвар эканлигини айтади. “Табиат ҳар кимга бундай фидойиликни раво кўрмайди. Юртбошимиз оддий одамларнинг қалбини эгаллади. Чекка ҳудудларни яёв кезиб, камсуқум, ўртаҳол оилаларга бориб, уларнинг аҳволини ўрганди. Ҳатто бир оиладаги таъзияни эшитиб, у ерга борди, тўйларда қатнашди. Яқинда эса нукуслик икки ёшнинг тўйига гувоҳ бўлиб, уй совға қилганини телевизор орқали кўрдик. Ўз халқини чин юракдан севган, ардоқлаган инсонгина шундай ишларни қилади. Демак, ҳар биримиз ана шу ноёб фазилати туфайли Юртбошимизга ҳавас қилсак, ибрат олсак, эргашсак арзийди”, дейди нуроний.\nМаънавий юксалишсиз, таълим ва тарбияга эътиборсиз чинакам ривожланишга эришиш мушкул экани бугун янада ойдинлашмоқда. Шу маънода, маънавий-маърифий соҳага қаратилаётган ғамхўрликнинг моҳиятини англаш қийин эмас. Айниқса, муқаддас ислом динини улуғлаш, мамлакат миқёсида Қуръон мусобақасининг ўтказилиши, ёт оқимларга адашиб кириб қолганларни кечириш ҳамда уларга имкон бериш, бу нафақат бағрикенглик, шу билан бирга беқиёс одамийлик намунасидир.\n— Адашганларни афв этиш, уларга тўғри йўл кўрсатиш ҳақида кўп гапирамиз, аммо амалга келганда, айримлар уялиб қолади, — дея ўз фикрини билдирган эди Озарбайжон халқ ёзувчиси Анор муаллим. — Сўз ва амал уйғунлиги ҳақида гап кетса, менинг кўз олдимда биринчи навбатда Ўзбекистон Республикаси Президенти Шавкат Мирзиёев гавдаланади.\nБокуга сафаримиз чоғида Анор муаллим давлатимиз раҳбарининг эзгу ташаббуслари ҳақида гапирар экан, тўйларни ихчамлаштириш борасидаги фикрларини катта мамнуният билан эшитганини, маросимларни ислоҳ этишга оид ташаббусларини тўлиқ қўллаб-қувватлашини, мактаб, айниқса, боғчаларга қаратаётган эътиборидан бошқа давлатлар ўрнак олса арзишини айтган эди.\nТуркиялик адабиётшунос, профессор Сулаймон Қизилтопрак эса Ўзбекистон ва Туркия ўртасидаги муносабатлар самимиятга йўғрилганини таъкидлар экан, жумладан, шундай дейди:\n— Ўзбекистон Республикаси Президенти Шавкат Мирзиёев Туркия Республикаси Президенти Режеп Таййип Эрдўғоннинг таклифига биноан 2017 йил 25 октябрь куни давлат ташрифи билан Туркияга келди. Бу ташриф икки мамлакат ўртасидаги дўстона муносабатларни янги поғонага кўтаришда муҳим омил бўлди.\nШавкат Мирзиёев Туркияга ташриф буюрганида жуда кўп жойлар қатори тарихий масжидларимизга ҳам қадам ранжида қилди. У одатий меҳмонлардан эмаслиги, тарихий жойларни шунчаки кўздан кечирмаганлиги билан менда ёрқин таассурот қолдирди. Англадимки, у ота-боболаримиз эътиқод қилган ислом динини юксак қадрлаши билан ибратга лойиқдир.\nБугун Ўзбекистон жуда кўп соҳаларда дадил одимламоқда. Иқтисодий тараққиёт билан бир қаторда маънавий юксалишга эришилаётгани эса қўшалоқ музаффарликдир. Президент қўшни ва қардош давлатлар билан кўп йиллардан бери узилиб қолган, расмиятчиликдан нарига ўтилмайдиган ришталарни тиклади. Нафақат тиклади, балки унга янгича руҳ берди.\nОзарбайжон Ёзувчилар бирлиги раиси ўринбосари, таниқли ёзувчи Рашод Мажид фикрича, Шавкат Мирзиёев тарихни ўзгартирди, эскича қарашлар, қотиб қолган анъаналарга чек қўйди. “Президентингиз ташаббуси билан минтақада дўстона муҳит пайдо бўлди. Илгари ҳамма ўз ҳолича эди. Энди эса давлат раҳбарлари бир-бирига нафақат ҳамкасб сифатида, балки дўст ва елкадош, самимий ҳамкор деб қарамоқда. Бугунги давр Шавкат Мирзиёевдек шахснинг иқтидорга келишига муҳтож эди”, — дейди ёзувчи.\nДеҳлидаги Жамия Миллия Исламия университетининг профессори Шоҳид Таслим Ўзбекистонни алоҳида меҳр билан тилга олади. У юртимизга турли халқаро анжуманлар туфайли тез-тез келиб туради. Ўзбекчада мукаммал гапиради. Навоий ва Бобур, Машраб каби бобокалонларимизнинг кўплаб ғазалларини ёддан билади.\n— Ўзбекистон — алломалар юрти, — дейди Шоҳид Таслим. — Бу заминда камол топган муҳаддислар, олиму уламолар, табиблар, шоирлар Ер юзининг барча минтақасида маълум ва машҳур. Жумладан, ислом дини равнақига улкан ҳисса қўшган буюк олим Абу Абдуллоҳ Муҳаммад ибн Исмоил ал-Бухорийдек зоти мукаррамнинг таълимоти бугунги давримиз учун ҳам ўта муҳим ва долзарбдир. Худди шунингдек, Имом Термизий, Имом Мотуридий, Бурҳониддин Марғиноний, Замахшарий сингари улуғ мураббийларнинг бой маънавий меросидан баҳраманд бўлиш ҳар бир инсонга, айниқса, ёшлар учун кони фойдадир. Президентингиз ана шу мутафаккирларнинг асарларини кенг ўрганиш, тадқиқ ва тарғиб этиш учун барча шарт-шароитларни яратиб бергани таҳсинга сазовор. Тарихи, ўзлиги эъзозланадиган юртда ўсиш, ўзгариш бўлишини бугун Ўзбекистон мисолида кўриб турибмиз.\nДавлатимиз раҳбарининг олис ва яқин мамлакатлар билан ҳар томонлама алоқани мустаҳкамлашга киришгани халқаро миқёсда ҳам эътироф этилаётгани бизни ғурурлантиради. Бунинг замирида ўзаро дўстликни мустаҳкамлаш орқали бошқа давлатлар, хусусан, нотинч мамлакатлардаги вазиятни барқарорлаштиришдек улуғвор мақсад ҳам мужассам. Шавкат Мирзиёев халқимиз ҳақида қандай қайғурса, Афғонистон тақдирига ҳам шу даражада эътиборли. Ахир, “Қўшнинг тинч — сен тинч” деган нақл бор халқимизда. Бинобарин, мамлакатимиз етакчиси қачон, қаерда бўлмасин, қўшни юрт аҳволи ҳақида куюниб гапиради. Айниқса, БМТнинг 72-сессиясида у киши томонидан илгари сурилган таклифлар, билдирилган фикрлар бутун дунё аҳлини ўйга толдирди, мушоҳадага чорлади.\nҲар бир мамлакатнинг эртанги тақдири бугун вояга етаётган ўғил-қизлар қўлида. Уларнинг замонавий билим олишлари учун шарт-шароит яратиб берилгандагина кўзланган манзилларга эришиш мумкин. Шу нуқтаи назардан олиб қарайдиган бўлсак, бугунги танланган йўл оқиллик, узоқни кўра билиш ифодасидир.\nАждодлардан мерос қадрият ва урф-одатларни улуғлаш, уларнинг муборак изидан бориш, ёшларга кенг имкон бериш, бошини силаш, одамларни эъзозлаш, халқнинг розилигини олишга интилиш — бу чин комиллик белгиси, аслида. Биз бугун ана шу етукликни, олиб борилаётган сиёсатда эса мукаммалликни кўряпмиз. Шу боис ишончимиз юксак, умидимиз улкан. Зеро, ишонч ва умид эртанги ёруғ истиқбол сари дадил одимлашга, буюк келажакни биргаликда қуришга ундайди.\nШавкат Мирзиёевнинг Олий Мажлис қўшма мажлисида сўзлаган нутқидаги асосий жиҳатлар\nNext story Тупроқ ҳосилдорлигини оширишда самарали усуллар ўрганилмоқда\nPrevious story Ўқитасизми ё кўчирмакашликка ўргатасизми?


«Мен фаррошман, аммо... одамман!» | Azon.uz - Ахборот-таҳлилий портал\n1168 18:00 09.11.2019\nТенгдош ўртоқлари болани хафа қилишди. “Сенинг даданг кўча тозаловчи, сендан ҳам ёмон ҳид келади” дейишибди. Виждон ҳиссини англаб етмаган болалар, баъзан шунақа бешафқат бўладилар. Гўдакнинг қалбига озор бердилар.\nОта билан ҳам гаплашдим. Боласининг ўксинганига ўкинди. Тоғдай одам балки илк бор кўз ёши ҳам тўкди.\n— Хафа бўлишдан фойда йўқ,- дедим.- Бир тадбир ўйладим, сиз ҳам қўшиласизми?\nЖону дилдан қабул қилди.\n“Кир юрт” ўйинини ўйнатдим болаларга. Ўзим ўйлаб топдим ўйинни. Қўлимизга илинган нарсани ерга отдик. Синфга сассиқ ҳидли спрей сепдек. Бироздан кейин синф чидаб бўлмайдиган қўланса ҳид билан тўлди.\n— Нега бундай бўлди?- дедим.\n— Ахлатлардан, кирликдан шунақа бўлди, устоз!- дея чувиллади болажонларим.\n— Ҳозир, эшикка қаранглар, бир яхши инсон келади бизни ифлосликдан, ахлатдан халос қилади,- дедим. -Ёмон ҳид, хунук манзарадан асар ҳам қолмайди.\nБир пайт эшикдан виқорли фаррош кириб келди. Бўйлари баланд, уст боши бир авҳол бўлса-да, қалбининг поклиги юзларидан нур ёғдиряпти.\nДарҳол синф хонасини тозалашни бошлади. Мен синф деразаларини очиб юбордим. Тоза ҳаво хонага ёйилганида ёмон ҳидли спрей таъсири йўқолади. Олдиндан синаб кўргандим буни.\n— Мен фаррошман, кўча тозаловчиман! - деди ота. - Сизлар эрта тонгда ухлаб ётганингизда, ёки ярим тунда маҳаллангизни чиқиндилардан, ахлатлардан тозалайман. Мен билан бирга ишлайдиган шерикларим ҳам бор. Улар ҳам кўча ва маҳаллаларнинг тозалигини асраш учун хизмат қилишади. Агар фаррошлар бўлмаса, ҳамма жой бугун синфингиз ҳидлаганидек сасийди, ёмон ҳид касалликлар тарқатади. Фаррошлик жуда қийин иш, болажонлар. Жуда ҳам қийин иш…\nШуларни айтди. Кўп гапирмади. Қисқа, оз, аниқ тушунтирди. Болаларга ишини тушунтиргани сари яна-да каттариб боргандай бўлаверди.\nБолаларнинг ўша пайтдаги ҳолатини тушунтириб беролмайман. Кўзларини фаррошдан узмадилар. Айниқса, ўғли! Отаси билан ғурурланиб ва унинг оғзидан чиқаётган ҳар бир сўзга маҳлиё бўлиб тинглаяпти. Болажоннинг бу қарашларига жон фидо бўлса арзийди, ишонинг менга.\nКейин ҳаммамиз қаҳрамонимиз билан бирга суратга тушдик. Олқишлар ва меҳр-муҳаббат билан фаррош амакини кузатиб қўйдик. Бир ота, бир ўғил. Малҳам топган икки қалб! Касбимиз, ишимиз шу — кўнгилни авайлаш! Инсонлар! Хонимлар! Жаноблар! Мен бир боланинг пешона тери, ҳалол меҳнати билан пул топаётган отасининг ишидан уялишига чидолмайман! Чидасам, ўқитувчи эмасман!\nЭртаси куни тонгдан телефоним тинимсиз чақира бошлади. Синфдаги ўқувчиларимнинг ота-онаси қўнғироқ қилишяпти:\n— Болам кечадан бери фаррош бўламан, деяпти. Сиз мактабда нимани ўргатяпсиз, барака топкур?!\nЖилмайиб, мамнун жавоб бераман:\n— ИНСОН БЎЛИШНИ ЎРГАТЯПМАН!...\nМақолалар наср фаррош\n367 21:05 17.02.2020\n441 21:00 13.02.2020\n3667 17:00 25.01.2020\n1435 10:00 22.01.2020\n2513 07:20 22.01.2020\n4362 09:45 18.01.2020


UZMOBILEдан абонентлар учун ноёб таклифлар: «чиройли рақамлар» энди барча учун!\n17:23 / 05.07.2019 12628\nUZMOBILE энг қайноқ мавсумда GSM ва CDMA стандартидаги тармоқлари абонентлари учун 2 хил қойилмақом акцияларни таклиф этаётганини биласизми? Агар хабарингиз бўлмаса, ўқишда давом этинг!\n«Чиройли» рақамларга бўлган юқори талабни ҳисобга олган ҳолда ва уяли алоқа бозорини ўрганган ҳолда, 2019 йил июнидан UZMOBILE янги мижозлар аудиториясини жалб қилиш ва содиқ абонентларни рағбатлантиришга қаратилган бир нечта маркетинг акцияларини эълон қилади. Шундай қилиб, 5 июндан эътиборан «ОЛТИН ТАКЛИФ» акцияси ва 20 июндан эса «МУҲТАШАМ ЧEГИРМАЛАР» акцияси бошланди.\n«ОЛТИН ТАКЛИФ» ва «МУҲТАШАМ ЧEГИРМАЛАР» – бу UZMOBILEдан гаджетлар хариди учун қимматбаҳо «чиройли рақам»ни арзон нархларда ёки 7-8-9 тоифали «чиройли рақам»ни мутлақо бепул қўлга киритиш имкониятидир. «ОЛТИН ТАКЛИФ» акцияси 2019 йил 5 июндан 1 сентябрга қадар ўтказилади ва абонентларга UZMOBILE, UZTELECOM расмий савдо офислари ёки UZMOBILE тижорат вакилларининг савдо нуқталарида CDMA-450 стандартидаги гаджетларини сотиб олиш эвазига 7,8 ёки 9 тоифали «чиройли рақамлар»ни мутлақо БEПУЛ тарзда қўлга киритишни таклиф этади. Барчаси жуда оддий ва энг муҳими – фойдали!\nУнданда муҳташам акция – «МУҲТАШАМ ЧEГИРМАЛАР» қимматбаҳо рақамни сотиб олишни хоҳлаган, лекин бунга имконияти бўлмаган абонентларимизни қувонтирадиган таклифдир. 2019 йил 20 июндан 1 сентябрига қадар «Ишбилармон» (GSM), «Корпоратив VIP» (CDMA) ва «VIP Mobile» (CDMA) тариф режаларига уланиб, бонус сифатида савдода мавжуд бўлган энг қимматбаҳо «чиройли рақамлар» учун чегирмага эга бўлинг.\nДиректор ўринбосари Исломов Ж. таъкидлаганидек, потенциал абонентларнинг талабига кўра, маълумотларни таҳлил қилиш ва қайта ишлашга катта эътибор қаратилади ва сўнгги талабларнинг аксарияти «чиройли рақамлар» – уларнинг харажатлари ва сотиб олиш бўйича масалаларни ташкил этади. Шунинг учун «ёзги совға» сифатида бир қатор тадбирлар ўтказиш тўғрисида қарор қабул қилинди, энг асосийлари эса юқорида санаб ўтилган акциялардир.\nUZMOBILEнинг супер-таклифларидан фойдаланинг ва юқори сифат ҳамда фойдали мулоқотда бўлинг!\nUZMOBILE – ишончли алоқа миллий оператори.\nUZMOBILE’дан ажойиб таклиф – энди мобил интернет икки баробар арзон бўлди!\nUZMOBILE сотувлар ва хизмат кўрсатиш офислари тармоғини кенгайтиришда давом этмоқда


«Жавоб берамиз!» Маълумот хизмати: беҳисоб саволларга сон-саноқсиз жавоблар | NORMA.UZ\n«Жавоб берамиз!» Маълумот хизмати: беҳисоб саволларга сон-саноқсиз жавоблар\nБир ярим йиллик фаолияти мобайнида «Жавоб берамиз!» Маълумот хизмати ўзини нафақат компания мижозлари ва обуначилари, балки Norma.uz порталига доимий ташриф буюрувчилар ўртасида ҳам ижобий томондан кўрсатди. Бу ажабланарли эмас, ахир жавобларни тайёрлашга энг яхши юристлар, иқтисодчилар ва юристлар жалб қилинган.\nСавол бериш бўйича имтиёз биринчи навбатда АҚТ фойдаланувчилари ва газеталаримиз обуначиларига тегишлигига қарамай, “Жавоб берамиз!” хизмати эркин тарзда кўриб чиқиш учун очиқ.\nМутахассисларга мутлақо бепул битта савол бериш имкониятини қўлга киритиш учун ҳар қандай ташриф буюрувчи сайтда рўйхатдан ўтиши кифоя. Жавоб 10 иш куни мобайнида тақдим қилиниб, сайтда жойлаштирилади.\nБугунги кунда Хизматнинг каталогида 58 нафар экспертдан 4 850 дан ортиқ тайёр жавоблар сақланади. Шуни таққослаш учун қайд қиламизки, 2015 йил 1 январь ҳолатига “Жавоб берамиз!” базасида 46 нафар экспертдан қарийб 2 400 жавоб бўлган.\nБиз билан бирга бўлган, муваффақиятларимиздан қувонган, иш натижаларидан фойдаланган ва буни ўзи учун фойдали деб топган барчага миннатдорлик изҳор қиламиз! Кўп йиллар давомида биз билан бўлган ёки фақатгина охирги йилни биз билан ўтказган, балки яқиндагина бизга қўшилган барчага ташаккур билдирамиз! Биз билан бирга эканлигингиз учун раҳмат!\n2016 йилда “Жавоб берамиз!” Маълумот хизмати янги сервисларни ривожлантириш, барча мавжудларини такомиллаштириш йўлини давом эттиради. Биз маслаҳат хизматларимиз фойдаланувчилар, обуначилар ва сайтга ташриф буюрувчилар учун юқори даражада фойдали бўлишига интиламиз. Сизнинг фаровонлигингиз – бу бизнинг саъй-ҳаракатимиз учун энг аъло мукофот. Биргаликда мукаммаллик сари интиламиз!\nМаҳсулотларимиз ўқувчилари, обуначилари, фойдаланувчиларига\nҳурмат ва миннатдорлик билан,\n“Жавоб берамиз!” Маълумот


23 Сентябрь 08:00\n«ПAНДЕМИЯНИ ТЎХТAТИШ ВA ТИКЛAНИШНИ ЯХШИЛAШ»\nБМТ Бош Aссамблеясининг 76-Олий даражали сессияси\nБу саммитни ўз вақтида ташкил қилганингиз учун миннатдорчилик билдиришга ижозат беринг.\nДунё сўнгги ўн йилликларда мисли кўрилмаган глобал соғлиқни сақлаш инқирозига дуч келди. Натижада юзага келган иқтисодий қийинчиликлар тенгсизликни кучайтирди ва жаҳон ҳамжамиятининг ожизлигини кўрсатди.\nҲозирги вазият кенг қамровли ва аниқ чораларни талаб қилади.\nМенимча, бизнинг асосий вазифамиз шошилинч равишда вакциналар билан глобал таъминланишни ошириш бўлиши керак.\nБу глобал ахлоқ ва бирлик масаласидир. Вацсиналарга ноҳақ тақсимланиш аҳолининг соғлиғига зарар етказибгина қолмай, балки жамиятдаги бўшлиқни янада кенгайтиради. Биз икки миллиарддан ортиқ вакциналарни тақдим этиш ва соғлиқни сақлашнинг глобал таҳдидларидан жамоавий ҳимояни яхшилаш борасидаги кенг кўламли саъй -ҳаракатларни олқишлаймиз.\nГлобал «коллектив иммунитет» га ўз ҳиссасини қўшган ҳолда, Қозоғистон QazVac вакцинасини ишлаб чиқиш бўйича дунёдаги ўнта мамлакатлар қаторига кирди.\nЯқинда QazVac коронавируснинг дельта штаммига қарши туриш учун таркиби кучайтирилди.\nБугунги кунда Қозоғистон аҳолисининг 31 фоизи тўлиқ эмланган. Биз ватандошларимизга эркин танлаш имкониятини берадиган бир неча турдаги вакциналарни таклиф этамиз.\nБиз ушбу саммитнинг фойдали ғоялари ва мақсадларини амалга ошириш учун аниқ ички режалар ва мажбуриятларни ишлаб чиқдик.\nҚозоғистонда миллий биологик хавфсизлик тизимини яратиш учун қонунчилик асослари ишлаб чиқилган. Биз халқаро стандартларга жавоб берадиган биологик таҳдидларни башорат қилиш учун кенг қамровли ва юқори технологияли тузилмани яратишга интиламиз.\nБиз AҚШ раҳбариятининг саъй -ҳаракатларини ва Президент Байденнинг Глобал такомиллаштириш ташаббуси доирасида ҳамкорликни ривожлантириш учун биргаликда ишлаш мажбуриятини қадрлаймиз.\nШу сабабли, Қозоғистон таклиф қилинган вазифаларни тасдиқлаш ҳақидаги сизнинг позициянгизга қўшилади ва бу мақсадга эришишга ўз ҳиссасини қўшишга тайёр.\nТажрибамиз ва изланишларимизга асосланиб, комплекс чора -тадбирларни амалга ошириш бўйича бир қанча ташаббусларни қайд этмоқчиман.\nБиринчидан, биз глобал даражада салоҳиятни оширишга эътибор қаратишимиз керак.\nБиз Жаҳон соғлиқни сақлаш ташкилоти томонидан тасдиқланган бирламчи тиббий ёрдам тўғрисида Алмати декларациясининг асосий тамойилларини тарғиб қилишимиз керак.\nКелгуси биологик офатлар ва инқирозларнинг олдини олиш учун биргаликда ҳаракат қилишимиз керак. Шуни ҳисобга олиб, ўтган йили мен Халқаро биологик хавфсизлик агентлигини тузиш ташаббуси билан чиқдим. Барча манфаатдор томонлар билан амалий маслаҳатлашувлар давом этмоқда. Биз ҳамкорларни ушбу ташаббусни қўллаб -қувватлашга чақирамиз.\nИккинчидан, глобал туризм ва бизнесга COVID-19 пандемиясига қарши курашиш учун вакцина сертификатларини ўзаро тан олиш устида ишлаш муҳим.\nТиббий маълумотномалар пандемиядан кейинги даврда ишларнинг хавфсиз тикланишига, иқтисодиётнинг тез тикланишига ва янги иш ўринларининг очилишига ёрдам беради.\nУчинчидан, биз COVID-19 вакциналарига ишончни ошириш учун ижтимоий тармоқлардан фойдаланишимиз керак.\nОммавий ахборот воситаларида илмий асосланган маълумот йўқлиги сабабли жамиятда шубҳа ёки ишончсизлик мавжуд. Вакцинага аҳолининг ишончини ошириш учун биз тушунтириш ишларида ҳақиқий маълумотларга таянишимиз керак.\nБиз ҳақиқатан ҳам яхши дунёни яратишимиз керак, лекин адолат, барқарорлик, экология ва яхшиликка асосланган «янги дунё» ни яратишимиз керак.


Президентнинг 18 августдаги фармони билан, экспорт ва инвестицияларни ривожлантириш масалалари бўйича ҳукумат комиссияси ташкил этилган эди. Комиссияси раиси бошчилигидаги ишчи гуруҳ Қорақалпоғистон Республикасида бўлиб турибди.\nҚорақалпоғистонда 2020 йилнинг иккинчи ярим йиллигида 7,8 трлн сўмлик саноат маҳсулотларини ишлаб чиқариш режалаштирилган. Мазкур ташриф доирасида комиссия аъзоси – Давлат божхона қўмитаси раиси ўринбосари М.Салиев 28 август куни бир қатор ташқи иқтисодий фаолият иштирокчилари билан учрашувлар ўтказди. Ўрганиш ишлари давомида бир қанча ечилиши керак бўлган муаммолар аниқланди.\nМасалан, Мўйноқ туманидаги наслли қора молларни кўпайтириш билан шуғулланувчи «Mo'ynoq Agro Snab» ф/х қўшни Қирғизистон корхонаси билан наслли қора мол ва қўйларни сотиб олиш учун қиймати 250 минг АҚШ долларига тенг бўлган шартнома тузган.\nАммо тадбиркор коронавирусга қарши кучайтирилган тартиб даврида жорий қилинган чекловлар сабабли шартнома доирасида етказиладиган наслли қора мол ва қўйларни саралаб олиши учун Қирғизистонга бора олмаяпти.\nЙилига 146 миллион дона шприц ва инфузион системалар ишлаб чиқариш қувватига эга «Nukus Med Tex» қўшма корхонаси вакиллари эса ўзлари ишлаб чиқараётган маҳсулотларга мувофиқлик сертификатларини олишда вақтдан ютқазишмоқда. Чунки мазкур сертификатларни берувчи Дори воситалари, тиббий буюмлар ва тиббий техника экспертизаси ва стандартлаштириш давлат марказининг ҳанузгача Нукус филиали ташкил этилмаган. Корхона эгалари эса қўшимча вақт сарфлаб, ҳаражат қилиб марказнинг Хоразм филиалига мурожаат қилишмоқда.\nУчрашувларда тилга олинган шу каби масалаларни тезкорлик билан ҳал этиш юзасидан мутасаддиларга аниқ топшириқлар берилди, дейилади Давлат божхона қўмитаси Kun.uz'га берган маълумотда.


Ноябрь ойида Халқаро спорт изланишлари маркази (CIES Football Observatory) Европа жамоалари тарбияланувчилари ҳақида сарҳисоб эълон қилди. 31 лигадан иборат рўйхатда барча Европа жамоалари кирган. “Партизан”, “Аякс” ва “Динамо” етакчи. Бугун биз тарбияланувчилари бўйича топ-5 ликда етакчилар ҳақида суҳбатлашамиз. Ва бу ерда Испания жамоаларига тенг келадигани йўқ.\nРўйхатнинг ўнталигига Ла Лиганинг бирданига бешта жамоаси – “Реал”, “Барса”, “Валенсия”, “Сосьедад” ва “Атлетик”лар кирди. Бу бешта жамоа топ-лигага 154 та футболчини етказиб берган. Ҳар бир жамоага ўртача 30 та футболчи тўғри келади. CIES УЕФА қоидалари бўйича тарбияланувчиларни сарҳисобини қилди: жамоа тизимида 15 ёшидан 21 ёшигача камида 3 йил бўлиши керак.\n“Реал”нинг ақли – ўзига ҳам сотувга ҳам фойда. Шу ёзнинг ўзида мадридликлар тарбияланувчилар ортидан 80 млн евро ишлаб топди.\nТоп-5 ичида “Реал” ўз тарбияланувчилари бўйича етакчи. “Галактикос” даври ортда қолди, энди мадридликлар ўз академиясидан юлдузлар чиқаришни ўрганиб олишди. Ақлли ижаралар бунда катта рол ўйнади. Жумладан, Дани Карвахал, Лукас Васкес, Ашраф Ҳакими, Серхио Регилон ва бошқалар.\n“Реал” футболчиларини нафақат ўзига олиб қолади, балки яхши пулга сотиб ҳам юборади. Ҳакими ва Регилон трансфери “Мадрид”га 70 млн атрофида фойда келтирди. Охирги 2 мавсумини “Леганес”да ўтказган Оскар Родригесни “Севилья”га 13,5 млн еврога сотиб юборди.\nИспан ОАВлари ёзишича, “Реал” футболчиларини жамоалар ўйин амалиёти ваъда беришсагина сотишга рози бўлади. Масалан, Кубони ижарага олиш учун унга минг дақиқалик ўйин амалиёти ваъда берилиши керак.\n“Оддий ижаралар иш бермайди. Биз буни бир неча йил аввал билган эдик. Истеъдодли футболчи – бу қимматбаҳо актив, у билан керакли муомала қилиш лозим. Биз футболчиларни тўғри келган жамоага бериб юбора олмаймиз” – дейди “Реал”нинг халқаро бошқарув департаменти раҳбари Жуни Калафат.\nУЕФА фаолиятига доир


Ёлғон гапириш гуноҳи кабирадир — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nЁлғон гапириш гуноҳи кабирадир\nЁлғон гапириш шариатимиз кўрсатмаларига кўра ҳар қандай ҳолатда ҳаром саналади. Чунки, ёлғоннинг оқибати соғлом муҳит ва манзарани иллатли ҳолатга олиб келади. Ҳар қандай ёлғон у хоҳ катта ё кичик бўлмасин, ишонувчи кишининг қалбида ёлғон фош бўлганидан сўнг, кетказиб бўлмайдиган доғга айланади. Унинг асорати кишига нисбатан ишончсизликни, ҳатто энг яқин кишилар ўртасидаги меҳр-муҳаббатни завол бўлишига олиб келади. Шунинг учун шариатимиз инсонлар яшаб турган бу жамиятни завол топмаслиги, кишилар бир-бирлари билан иноқ-тотув яшашлари учун ёлғоннинг барча туридан қайтарди. Ўзи нима учун ёлғон гапирилади? Ёки, сизга «ёлғон гапирганмисиз?», деб савол берилса, нима деб жавоб бериш мумкин?\n«У бирор сўз айтмас, магар ҳузурида (фаришта) ҳозиру нозир». (Қоф сураси 18-оят)\nАслида ёлғон гапнинг ўрнида рост сўзлаш бор. Аммо, рост гапириш, кишининг нафси-ҳавосини қийнаб қўядиган пайтда, унинг ўрнига ёлғон ишлатилади. Киши нимадир нарсани йўқотиб қўйишдан қўрқиб ёки нимадир нарсага етишиш учун ёлғон ишлатади. Ана шу йўқолаётган ва қўлга киритилаётган нарса дунё матоҳидан бошқа нарса эмас. Эътибор берайлик, ёлғон фақатгина дунё нарсаси устидагина пайдо бўлар экан. У бойлик, мансаб, обрў, шараф шу каби бошқалардан кўра устун бўладиган жиҳатлар. У охират нарсаси учун ишлатилмайди. Киши нимадир нарсани қўлга киритиш учун ёлғон гапиради-да, озгина вақт ўтгандан сўнг, «тўғрисини айтсам ҳам бўларди-ку», деб қўяди. Бу ҳолатда киши ўзини алдаган ҳисобланади.\nЁлғонга фақат заруратда рухсат бор. Бу рухсат шариат белгилаган ўринларда зарурат ва шунга ҳожат тушгандагина бажарилади. Бу ерда маълум бир таълимотларни билишимиз керак.\nЁлғон катта гуноҳлар сирасига киради. Бу амални содир қилган киши динда қаттиқ қораланади. Дўзахга элтувчи бу гуноҳни, Пайғамбаримиз саллоллоҳу алайҳи васаллам шундай баён қиладилар: «Сидқ, албатта, яхшиликка, яхшилик жаннатга етаклайди. Киши токи рост гапирар экан, у Аллоҳ ҳузурида «сиддиқ» деган номга эга бўлади. Ёлғон, албатта, бузуқликка, бузуқлик дўзахга элтади. Киши токи ёлғон гапирар экан, Аллоҳ ҳузурида «каззоб» деб ёзиб қўйилади» (Муттафақун алайҳ).\nКиши ҳаётида ёлғонни ишлатиш билан кўнгли тусаган барча орзу-ҳавасларига етиши мумкин, аммо, у Аллоҳнинг наздида «ёлғончи» деган ном билан чақирилади. Шу ном билан чақирилган кишининг жазоси дўзах бўлар экан.\nДинимиздаги ёлғоннинг ҳукми оғир. Ҳатто, Пайғамбаримиз саллоллоҳу алайҳи васаллам ёлғонни куфрга яқин амал сифатида зикр қилганлар:\n«Набий алайҳиссаломдан сўрашди:\n— Мўмин қўрқоқ бўлиши мумкинми?\n— Ҳа, — дедилар.\n— Бахил бўлиши мумкинми?\n— Ёлғончи бўлиши мумкинми?\n— Йўқ, асло! — дедилар.\nИмом Молик ривояти.\nДемак, мўмин киши ёлғон гапирганда имондан чиқиш хавфи бор экан. Ёлғонни гуноҳ санаб, ёлғон гапирса қаттиқ гуноҳкор саналади, аммо уни ҳалол деса, фуқаҳолар наздида диндан чиққан бўлади.\nЁлғоннинг улкан гуноҳ экани маълум. Аммо баъзан ҳаётда ростдан кўра ёлғон ишлатиш киши учун манфаатлироқ бўлади. Хўш, бундай вазиятда мусулмон қандай йўл тутади?\nҲар қандай вазиятда мусулмоннинг мезони шариатдир. Қачонки, қилинган мақсадга рост гапириб ҳам, ёлғон гапириб ҳам эришишнинг имкони бўлатуриб, ёлғон танланса, мақсадга эришишнинг бу йўли ҳаром. Агар қилинмоқчи бўлган иш вожиб, яъни, бажарилишини шарт амаллардан бўлса, бундай ҳолатда бу ишни амалга ошириш учун ёлғон гапириш ҳам вожибдир. Масалан, бегуноҳ бир мусулмоннинг жонини золимнинг зулмидан фақат ёлғон билангина омон сақлаб қолиш имкони бўлса, шундай ҳолатда ёлғон гапириш вожиб бўлади. Чунки, мазкур вазиятда рост сўз бегуноҳ жоннинг ўлимига, ёлғон сўз эса ноҳақ қон тўкилишининг олдини олишга сабаб бўлади.\nУмму Кулсум р.а. дан: Мен Расулуллоҳ саллоллоҳу алайҳи васалламдан эшитдим: «Учта ўринда ёлғонга рухсат берилган, «Орани ислоҳ қилиш мақсадида айтилган сўз, жангда (душманга ҳийла учун) айтилган сўз, (муроса учун) эрнинг хотинга, хотиннинг эрга айтган сўзи».\nГоҳида одамлар орасида кўнгилхушлик учун, атрофдагиларнинг кайфиятини кўтариш учун ёлғон гапирувчилар ҳам учраб туради.\nПайғамбаримиз саллоллоҳу алайҳи васаллам айнан шу ўринда: «Одамларни кулдириш учун ёлғон гапирадиган кишига вайл бўлсин, унга вайл бўлсин, унга вайл бўлсин», дедилар. (Имом Аҳмад. Абу Довуд, Термизий, Доримий).\nДемак, ушбу ҳадисдан маълум бўладики, ҳазил-мутойиба ўринларда ҳам ёлғон гапириш гуноҳ, унга рухсат йўқ экан. Ҳазил-мутойибаларда ҳақиқатга далолат қиладиган сўзлар бўлса, жоиз саналади.\n«Бир кампир Расулуллоҳ саллоллоҳу алайҳи васалламнинг ҳузурларига келиб:\n«Ё Расулаллоҳ! Аллоҳга дуо қилинг, мени жаннатга киритсин», — деди.\n«Эй Умму Фалон! Жаннатга кампир кирмайди», — дедилар. Шунда кампир йиғлаб қайтиб кетди. Бас, у зот: «Унга айтинглар, Жаннатга қари ҳолатда кирмайди», — дедилар».\nҲар қандай вазиятда рост сўзлаган кишининг ишида хайр-барака бўлади, юзи офтобдек иссиқ кўриниб, бошлаган иши саодатга эргаштиради.\nСирдарё вилояти «Абдухолиқ Ғиждувоний»\nжоме масжиди имом-хатиби.\nНеъматлар қадрига етайлик!\nВатан сарҳадлари дахлсизлигини таъминлаш шарафли бурчдир


Мурожаатдан умидларим катта | "Адолат" СДП\nМурожаатдан умидларим катта\nПрезидентимизнинг парламентга мурожаатномани халқимиз интиқлик билан кутмоқда. Чунки мурожаатнома Ўзбекистон тараққиётининг энг муҳим устувор вазифаларини белгилайди. 3 йил давомида олиб борилган ислоҳотлар натижасида кўп соҳаларда сезиларли ўзгаришларнинг гувоҳи бўлмоқдамиз.\nЛекин олдимизда ҳали кўп ҳал қилинмаган муаммолар мавжудлигини тан олишимиз даркор. Албатта, мурожаатнома биринчи навбатда ўтган йилнинг сарҳисоби, барча соҳадаги қилинган ишларнинг чуқур таҳлили билан бошланиши, ютуқлар ва камчиликлар тўғри баҳоланиши янги йилда давлатимиз ривожланишининг асосий йўналишларини белгилашда муҳим ўрин тутади.\nХалқ вакили сифатида давлат бошлиғининг мурожаатномасидан барча Ўзбекистонликлар каби мен ҳам кўп умидлар боғламоқдаман. Президентимиз Ўзбекистон Республикаси Олий Мажлиси Қонунчилик палатаси ва Сенатнинг ялпи йиғилишиида сўзлаган нутқида аҳолининг жон бошига даромади оширилиши учун ялпи ички маҳсулот ҳажмини сезиларли даражада кўпайтириш лозимлигини айтди.\nБу вазифани ечишнинг энг мақбул йўли кичик бизнесни янада ривожлантириш, қишлоқ жойларда ишчи ўринларни ташкил этишни давом эттириш, кредитлар тизимини такомиллаштириш, айниқса аёллар ва ёшларга бериладиган кредитлар имтиёзларини кўпайтириш, кластерларни бошқаришда янги технологиялардан фойдаланишдир. Тўғри йўналтирилган инвестицион сиёсат ҳам иқтисодиётимиз ривожига катта ҳисса қўшади. Албатта, бу вазифаларни бажариш учун кадрлар сиёсатига катта эътибор қаратилиши лозимлигини давлатимиз бошлиғи ҳар нутқида қайта-қайта урғу ташламоқда.\nИжтимоий сиёсат ҳам бир катта мавзу. Ҳаммабоп уйлар қурилиши, уйлар ижараси тизимининг яратилиши, ижтимоий ёрдамга муҳтож қатламига манзилли ёрдам турларининг кўпайиши, яшаш шароитини яхшиланиши, ичимлик суви муаммосининг тўлиқ бартараф этилиши ҳам халқимизнинг ниятидир. Соғлиқни сақлаш соҳасида шифокорлар сони ва сифатини кескин ошириш, дорилар нархини камайтириш, босқичма-босқич ақлли тиббиётга ўтиш каби долзарб вазифалар мавжуд.\nМактабгача таълим муассасаларнинг сонини ва уларга болалар қамрови даражасини кескин ошириш, умумий таълимдаги кўплаб муаммоларни ҳал қилиш, олий таълим муассасаларида таълим сифатини кафолатлаш замонавий мутахассисларни етиштиришга хизмат қилади.\nАгар биз бугун оилага, аёлларга, ёшларга эътибор қаратмасак, эртага кеч бўлади.\nБу йўналишда парламент ҳам, ҳар бир вазирлик ва қўмита ҳам, ҳокимликлар ҳам ўз вазифаларини аниқ белгилашлари лозим.\nМаданиятли, ўқимишли, тарбияли, мустақил фикрлай оладиган, жасур ва ватанпарвар инсонларимиз мамлакатимиз келажаги қандай бўлишини белгилайдилар. Демак, биз бугун бу ҳақида ўйлаб, ҳаракатни бошлашимиз керак.\nЭкология соҳасида сувни тежаш технологияларини катта майдонларда жорий этиш, ерни гидромелиоратив ҳолатини яхшилаш, дарахтларни экишни кўпайтириш, ҳаво ифлосланишига олиб келадиган факторларни камайтириш, қайта тикланувчи энергия манбаларидан фойдаланишни оммалаштириш каби вазифалар долзарбдир.\nМиллатлараро тотувликни ҳамда кўп миллатли ягона оила туйғусини мустаҳкамлаш, хорижий мамлакатлар билан маданий-маърифий алоқаларни кенгайтиришга қаратилган ишларни давом эттирилишини ҳам кутиб қоламиз.\nАлбатта, барча режалаштирилаётган ишларни тўлиқ бажарилишини таъминлашда парламент томонидан доимий назоратнинг ҳамда оммавий ахборот воситаларининг фаол позициясининг ўрни беқиёсдир.\nҚирғиз Миллий-маданий маркази Сирдарё вилояти бўлими раҳбари,


Galaxy Buds Pro симсиз қулоқчини тақдимотдан аввал AirPods Pro’га мағлуб бўлди (+видео) - Terabayt.Uz\nGalaxy Buds Pro симсиз қулоқчини тақдимотдан аввал AirPods Pro’га мағлуб бўлди (+видео)\nSamsung компанияси ўзининг тўлиқ симсиз Galaxy Buds Pro наушникларини 14 январь куни тақдим этади. Ушбу қурилманинг «жонли» варианти устида ўтказилган тест синовлари тасвирланган видео интернетга чиқди, деб ёзмоқда Daryo нашри.\nРоликда қулоқчин таглик жамланмаси, симсиз қувватлантириш тизими билан бирганликда намойиш этилган бўлиб, у Galaxy Buds Plus билан таққосланган. Шунингдек, бошловчи наушникнинг барча янги функцияларини ишга тушириш мумкин бўлган мобил дастурни ҳам бўлишган.\nДастлабки хулосага кўра, гаджетнинг «шаффофлик режими» анча яхшиланган, овоз сифати — «тоза юқори ва ўрта частотали» фантастик. Фаол шовқин тўсиш тизими яхши ишлайди, «бироқ AirPods Pro’дек одамни ҳайратлантирмайди».\nАввалроқ Apple компанияси ўзининг биринчи тўлиқ ўлчамли қулоқчини — AirPods Мах’ни тақдим этганди, лекин уни 2020 йилги iPhone SE смартфонидан ҳам юқори баҳолаган!\n#Apple #Samsung #аудио-қулоқчин #қулоқчин #симсиз аудио-қулоқчин #тест #аксессуарлар #Bluetooth-қулоқчин #AirPods Pro #Apple AirPods Pro #Samsung Galaxy Buds Pro


Бесамар кетмаган йиллар – HURRIYAT\nБесамар кетмаган йиллар\n2 oy oldin Behzod 233\nМенга Қобилбек ака билан битта жамоада ишлаш ва у кишининг илмий-маънавий, сиёсий иқтидоридан баҳраманд бўлиш, албатта, ҳар томонлама ибрат бўлиб келади. “Мен ёшлик чоғларимдан бошлаб телекўрсатувларга, айниқса, сиёсий мавзудаги кўрсатув ва эшиттиришларга ҳавасманд эдим, — дейди Қ.Каримбеков. — Бунинг учун қайси фанларни кўпроқ ўқишим кераклигини мактабда устозларимдан сўраганман. Шу тариқа, тарих, адабиёт, география дарслигини қунт билан ўргандим. 5-синфда ўқиб юрган пайтим жаҳондаги 50 дан ортиқ давлатларнинг тарихи, географик жойлашуви, иқтисодиёти, аҳолиси тўғрисида маълумотларни ёддан билар эдим”.\nБолаликдаги ҳавас Қобилбек акани 1973 йили Тошкент давлат университети (ҳозирги Ўзбекистон Миллий университети) нинг тарих факультети Халқаро муносабатлар бўлимига бошлаб келди. 5 йиллик таълим беиз кетмади. У халқаро муносабатларнинг турфа жиҳатларига қиёсий ва таҳлилий нуқтаи назардан нигоҳ ташлаш сирларини ўрганди.\n“Устозларим қистови билан университетни тугатиб, шу даргоҳда ўқитувчилик қилдим. Илмий-тадқиқот ишларим сабаб немис тилини ўрганишга тўғри келди. Кейин билсам, немис тили нафақат Германияда, балки Европанинг Австрия, Бельгия, Нидерландия, Франция, Дания, Лихтенштейн, Люксембург ва Швейцария каби мамлакатларда ҳам анча оммалашган экан. Чехия ва Словакияга қилган сафарим чоғида ҳам ушбу мамлакатларда немис тили анча устувор эканлигига ўзим гувоҳ бўлдим”, деганди бир суҳбатимизда Қ.Каримбеков.\nЎтган асрнинг 80-йилларида Қобилбек аканинг орзулари ушалди, у Ўзбекистон телевидениесида халқаро масалалар бўйича туркум кўрсатувлар тайёрлай бошлади. Кўпчилик эслайди, ўша кезлари аввалдан ёзиб олиш деган нарса қарийб мавжуд эмас эди. Айниқса, халқаро мавзудаги кўрсатувлар жонли тарзда эфирга узатиларди.\n“Ойнаи жаҳон” Қ.Каримбековга катта мактаб бўлди. Бир томондан илмий-педагогик фаолиятини мустаҳкамлаган бўлса, иккинчи томондан 10 йил мобайнида телевидениенинг “Ахборот” таҳририятида ўриндошлик асосида халқаро шарҳловчи вазифасида чархланди. “Шу ўринда, бир мулоҳазам бор, — дейди Қ.Каримбеков. — Кейинги йилларда 3-4 бор экранда кўринганлар титрига сиёсий шарҳловчи ёхуд шарҳловчи деб ёзилмоқда. Агар шу номга улар лойиқ бўлса, марҳамат. Аммо нафақат мен, анча тажрибали сиёсий шарҳловчиларни кўпинча оддийгина журналист деб таништиришарди”.\nҚобилбек Каримбеков 1992 йилнинг ёзида “Ахборот” таҳририятига расман сиёсий шарҳловчи вазифасига қабул қилинган. Энг муҳими, ўша пайтлар телевидениеда Ўзбекистонда хизмат кўрсатган артист Фарҳод Бобожонов, Ўзбекистонда хизмат кўрсатган журналист Турсун Қоратоев, Ўзбекистон санъат арбоби Убай Бурҳон (охиратлари обод бўлсин), Баҳодир Муҳаммедов, Талъат Солиев, Муяссар Саидхонова, Баҳодир Абдуллаевлардек забардаст шарҳловчилар орасидан ўзига муносиб ўрин топиш анчайин мушкул эди. Шунга қарамай, Қобилбек ака ўз истеъдоди, дунёда бўлаётган воқеаларга ўз фикри, муносабати борлиги учун ҳам бора-бора устоз шарҳловчи даражасига кўтарилиб борди.\nЎтган даврдаги эфир билан ҳозирги эфирни таққослаш мушкул. У кезлари асосан “Ўзбекистон” каналидагина сиёсий кўрсатувлар эфирга узатиларди. “Бугун оламда нима гап?”, “Халқаро панорама”, “Халқаро шарҳловчилар даврасида” ва бошқа мазмундаги кўрсатувларни асосан, Қ.Каримбеков билан бир қаторда устозлардан Турсун Қоратоев, Насриддин Муҳаммадиев, Аҳмаджон Мелибоевлар катта маҳорат билан олиб боришарди.\n“Ҳали-ҳали ёдимда, — дея эслайди Қ.Каримбеков. — 1992 йилдан 2000 йилларгача “Ахборот” кўрсатуви учун “Хориж хабарлари”, “Жаҳон ҳафта ичида”, “Сайёрамиз садоси” сингари 3-4 дақиқалик лавҳалар тайёрлардим. Баъзида бир ой мобайнида 20 га яқин видеошарҳ тайёрлашга тўғри келган. “Ахборот”да тўлиқ ставкада ишлаганим учун зиммамда қўшимча вазифалар ҳам бор эди. Масалан, 15-20 дақиқага мўлжалланган муаллифлик кўрсатувларимдан “Етти иқлим садоси”, “Савол беринг — жавоб берамиз”, “Халқаро воқеалар шарҳловчи нигоҳида” каби”, дейди у.\n1992 йилнинг январида Тошкентдаги талабалар шаҳарчасида бўлган кўнгилсиз воқеалар тўғрисида Қ.Каримбековга шошилинч кўрсатув тайёрлаб, ўша куннинг ўзида эфирга узатиш вазифаси топширилди. Ва бу кўрсатувлар январь ойининг иккинчи ярми ва февраль ойи бошларида “Юзма-юз” номи билан 7 бор эфирга узатилди.\n“Бу ҳам майли, тезкорлиги сабаб, теледастурга киритилмаган бўлса-да, 1999 йил февраль воқеалари, Қирғизистоннинг Боткент ҳудудидаги, 2000 йил ёзидаги Сариосиё ва Узун туманларидаги террористик хуружлар, 2001 йил 11 сентябрь АҚШда юз берган қўпорувчилик, 2004 йил март ойида Тошкент ва Бухорода содир бўлган воқеалар, 2005 йилнинг май ойидаги Андижон тўқнашувлари бўйича тайёрланган махсус кўрсатувларни тайёрлаш ҳам менинг зиммамга юклатилган эди.\nБугун йиллар ўтиб, ўша заҳматлар бесамар кетмаганлигига қайта-қайта ишонч ҳосил қиламан. Ўша кўрсатувларни фақат ўзим тайёрлаганман, деган фикрдан мутлақо йироқман. Чунки, кўрсатувни тайёрлаш чоғида бутун жамоа билан биргаликда меҳнат қилардик. Устозларимга, техник мутахассисларга, айниқса, режиссёрларимизга алоҳида миннатдорчилик билдирмоқчиман, айнан улар баъзан йўл қўйган хатоларимни тузатишга, ҳеч бўлмаганда монтаж чоғида сайқал беришга имкон топганлар”, дейди Қобилбек ака.\nБугун ота касбини муносиб давом эттираётган иқтидорли журналист Шоҳсанам Каримбекова 15 йиллик фаолияти давомида оддий муҳаррирликдан то бош муҳаррирликкача бўлган машаққатли йўлни босиб ўтди. Энг муҳими, кўрсатувлари ранг-баранг, жозибали, овозида ҳам жарангдорлик, ҳам шиддат яққол намоён бўлиб туради.\n2007 йилнинг 8 июни эди. Ўзбекистон Миллий телерадиокомпанияси раҳбарияти топшириғи билан Олий Мажлис Сенатида оммавий ахборот воситалари тўғрисида Қ.Каримбеков маъруза қилганди. Ўшанда минбарда Сенатнинг фан, таълим ва маданият масалалари бўйича қўмита раиси, Ўзбекистон Қаҳрамони, халқ шоири Эркин Воҳидов билан бирга Миллий телерадиокомпаниямизнинг раҳбари ҳам бўлган. Ўша маърузадан кейин телекомпанияда ажойиб гап тарқалганди, Эркин Воҳидов: “Қобилбек, сиз ўзингиз каби забардаст шарҳловчиларни тайёрланг. Бўлажак кўрсатувларга сиз каби катта тажрибага эга бўлган шарҳловчилар жуда зарур”, деган экан.\nДарҳақиқат, устоз журналист, маҳоратли сиёсий шарҳловчи Қобилбек Каримбековдан ҳали ҳамкасблар, айниқса, ёш журналистлар кўп нарсани ўрганса бўлади. Энг муҳими, ана шундай ажойиб инсон билан бирга ишлаётганимиздан, замондош эканлигимиздан фахрлансак арзийди.\nЎзбекистон Миллий телерадиокомпаниясининг\n“Dunyo bo`ylab” телеканали бош муҳаррири\nPrevious Танганинг “учинчи” томони\nNext Одамлар ҳурматини қозонган шифокор


Хорижда олинган диплом нострификация қилинадиган сана маълум бўлди\nХорижда олинган диплом нострификация қилинадиган сана...\n18.02.2020 08:46 0 1975\nНострификация учун навбатдаги синов тест кунлари маълум бўлди. Бу ҳақда Вазирлар маҳкамаси ҳузуридаги Таълим сифатини назорат қилиш давлат инспекцияси бошлиғининг маслаҳатчиси Феруза Мадраҳимова хабар қилиб ўтди.\nУнга кўра, 2020 йил 24-28 февраль кунлари қуйидаги соҳалар бўйича синов тестлари бўлиб ўтади:\n— Соғлиқни сақлаш ва ижтимоий таъминот;\n— Қишлоқ хўжалиги, муҳандислик, ишлов бериш ва қурилиш;\n— Бошланғич таълим;\n— Педагогика фанлари.\nХорижий давлатларда таълим олганлик тўғрисидаги ҳужжатларни тан олиш учун белгиланган синов тестларига ўз вақтида келмаган, синов тестида иштирок этувчилар рўйхатида мавжуд бўлмаган талабгорларга синовларга киришга рухсат этилмайди.\nТаълим 28/07, 18:34


АЛЛОҲДАН ҚЎРҚИШ НИМА ДЕГАНИ? - 9 Октября 2021 - RIVOYATLAR\nБош саҳифа » 2021 » Октябр » 9 » АЛЛОҲДАН ҚЎРҚИШ НИМА ДЕГАНИ?\nАллоҳ таолодан қўрқиш ҳар бир мўминнинг зиммасидаги вожиб амалдир. Мўмин банда бу дунё ва охиратдаги барча орзуларига Аллоҳ таолодан қўрқиш билангина етади. Роббимиз биз бандаларини Ўзидан қўрқишга амр қилиб, шундай деган:\n“Бас, агар мўмин бўлсангиз, улардан қўрқманглар, мендан қўрқинглар”\n(Оли Имрон сураси, 175-оят).\n“Одамлардан қўрқманглар, Мендан қўрқинглар” (Моида сураси, 44-оят).\nНабий соллаллоҳу алайҳи васаллам шундай деганлар: «Аллоҳ азза ва жалла айтади: «Иззатим ва буюклигимга қасамки, иккита қўрқув ва иккита хотиржамликни бандамда жам қилмайман. Ким дунёда Мендан қўрқса, охиратда уни хотиржам қиламан. Ким дунёда хотиржам бўлса, қиёматда уни қўрқитаман»..\nАллоҳдан қўрқишнинг аломатлари, қўрқувни пайдо қиладиган амаллар нима? Қуйида шуларни келтириб ўтамиз:\n1.Қуръон қироати ва унинг маъноларини тадаббур қилиш.\n“Қуръонни тадаббур ила ўйлаб кўрмасларми? Ёки қалбларида қулф борми?” (Ҳар бир оятни, ҳар бир сўзни чуқур тушунишга ҳаракат қилиш Қуръонни тадаббур қилишдир. Ўшанда парда кўтарилади, ҳамма нарса равшанлашади, қалб ҳаловот топади, виждон мусаффо бўлади.«Қалбларида қулф» бўлса, унда ҳамма нарса берк, уларга ҳеч нарса, жумладан, Қуръон нури ҳам кирмайди.) (Муҳаммад сураси, 24-оят).\n2.Гуноҳ қилишдан қўрқиш.\nАбдуллоҳ ибн Масъуд розияллоҳу анҳу “Мўмин ўз гуноҳини устига қулаб тушадиган тоғ деб билиб, ундан қўрқиб туради. Мунофиқ эса, ўз гуноҳини бурнига қўнган пашша деб ўйлаб, “кишт” десам учиб кетади деб ўйлайди” деганлар. Бухорий ривояти.\n3. Аллоҳга тақво қилиш.\nТақво – Аллоҳ таоло буюрган ишларни қилиб, гуноҳ, маъсият ва ҳаром ишлардан тийилишдир. Шундай қилиш қалбда қўрқув борлигининг белгисидир.\n“Огоҳ бўлингким, Аллоҳнинг дўстларига хавф йўқдир ва улар хафа ҳам бўлмаслар. Улар иймон келтирганлар ва тақво қилганлардир”. (Демак, Аллоҳнинг дўсти бўлиш жуда ҳам осон экан. Бунинг учун аввало, У зотга иймон келтириш; иккинчидан эса, тақводор бўлиш, яъни, Аллоҳнинг айтганини қилиб, қайтарганидан қайтиб яшаш лозим экан. Кимнинг иймонида заррача хато бўлса ёки Аллоҳнинг кўрсатмалари асосида эмас, ўзганинг йўлида ҳаёт кечирса ёхуд ўзи ўзига йўлланма тузиб олса, у одам Аллоҳга дўст бўлиш бахтидан маҳрумдир.) (Юнус сураси, 62-63-оятлар).\nАллоҳнинг дўстлари Ундан қўрқувчилардир. Улар эса тақводорлардир.\nЮқорида айтганимиздек, тақво қилиш тана аъзоларини гуноҳ, ҳаром ишлардан тийиб юриш ва у аъзолар ила солиҳ амаллар қилишдир. Инсон тана аъзолари билан ибодат қилиши, намоз ўқиши, рўза тутиши, закот бериши, ҳаж қилиши, илм ўрганиши ва бошқа тоатларни бажариши тананинг тақвосидир.\nТилни ёлғон, ғийбат ва бошқа гуноҳ сўзлардан тийиб, Қуръон тиловати, зикр кабиларга ишлатиш, қулоқни ҳаром нарсаларни эшитишдан тийиб, Қуръон тиловати, ота-она, устозларнинг сўзларини тинглашга ишлатиш, кўзни номаҳрамларга, қараш ҳаром бўлган нарсаларга боқишдан тийиб, у билан Қуръонга қараш, ота-она ва устозларнинг, умуман, мўмин биродарларнинг юзларига табассум ила боқишдир, қўлни ҳаром нарсаларни ушлашдан тийиб, у билан етимларнинг бошини силаш, мискинларга садақа узатиш, яхшилик ишларига ишлатиш, оёқни ҳаром жойларга юриб боришдан тийиб, у билан масжидга, ота-она ва устозлар, қариндошлар, беморлар, етимлар ва мўмин биродарлар зиёратига боришдир. Қалбни, мияни ёмон ўй-хаёллардан, гина, адоват, кибр, ҳасад каби иллатлардан тийиб, Аллоҳ мени кўриб турибди деган ҳис, муҳаббат, меҳрибонлик, самимийлик, ота-она, устозлар, фарзандлар ва солиҳ амалларга нисбатан соғинч, шавқ билан тўлдириш. Мана шулар тана аъзолари ва қалбнинг тақвосидир.\n4.Аллоҳ таолони исм ва сифатлари орқали яхшилаб таниш.\nБанда Аллоҳ таолони Унинг исм ва сифатлари орқали танийди. Танигани сайин Ундан қўрқуви ортиб боради.\n5. Аллоҳ таолодан қўрқувчиларнинг фазлини билиш.\nБанда Аллоҳдан қўрқувчиларнинг фазилати нақадар улуғ эканини билса, у ҳам қалбида Роббисидан бўлган қўрқувни кучайтиришга уринади. Аллоҳ таоло Қуръони Каримда шундай марҳамат қилган:\n“Албатта, Аллоҳ зикр қилинса, қалблари титрагувчи, оятлари тиловат этилса,иймонларини зиёда қилгувчи ва Роббиларига таваккул қилгувчиларгина мўминлардир” (Анфол сураси, 2-оят).\nАбу Ҳурайра розияллоҳу анҳудан ривоят қилинади: «Набий саллаллоҳу алайҳи вассалом: «То сут елинга қайтмагунча Аллоҳдан қўрқиб йиғлаган киши дўзахга кирмас. Аллоҳнинг йўлидаги чанг ила жаҳаннам тутуни жам бўлмас», дедилар». Термизий, Насоий ривоятлари.\n6. Аллоҳ таолодан қўрқувчи зотларнинг ҳаётларини ўрганиш.\nИмом Ғазолий раҳимаҳуллоҳ: “Пайғамбарлар ва саҳобаларнинг ҳаётларини билиш, ўрганиш (қалбда) Аллоҳдан бўлган қўрқувни уйғотишга сабаб бўлади. Агар ҳозир сабаб бўлмаса ҳам кейинроқ сабаб бўлади” деганлар.\nБарча Пайғамбарлар алайҳимуссалом, саҳобаи киромлар, тобеинлар ва табаа тобеинларнинг ҳаётларини ўқиб, улар Аллоҳ таолодан қай даражада қўрққанларини билиш кишининг қалбида кучли қўрқувнинг пайдо бўлишига сабаб бўлади.\n7. Қуръондаги азоб, ваъийд оятларининг маъносини тадаббур қилиш.\nДўзах, унинг аҳли, қиёмат куни даҳшатлари ва ҳоказолар ҳақида ўйлаб, тафаккур қилиш қалбда Аллоҳ таолодан бўлган қўрқувни кучайтиради.\n8. Банда ўзининг ожизлиги ҳақида ўйлаб кўриши.\nКиши ўзининг нақадар ожиз, заиф эканини, Аллоҳ таолонинг азобига бардош бера олмаслигини ўйлаб кўрса, гуноҳлардан тийилиб, тоат сари юрадиган бўлади.\n9. Кофирлар, золимлар, осийларнинг қандай оқибатларга дучор бўлганини ўқиб, ўрганиш.\nوَكَمْ أَهْلَكْنَا قَبْلَهُم مِّن قَرْنٍ هَلْ تُحِسُّ مِنْهُم مِّنْ أَحَدٍ أَوْ تَسْمَعُ لَهُمْ رِكْزاً\n“Улардан олдин қанчадан-қанча аср(аҳли)ни ҳалок қилдик. Улардан бирортасини ҳис этасанми ёки шарпасини эшитасанми?!” (Марям сураси, 98-оят)\nҚуръони Каримда қиссалари келган Од, Самуд қавмларига, Фиръавн, Ҳомон, Қорунга келган азобу уқубатларни ўқиб, ўрганган киши ўзини ўнглашга, яхши банда бўлишга астойдил уринади.\n10. Қиёмат кунининг даҳшатларини ўйлаб кўриш.\n“Эй одамлар! Роббингиздан қўрқинг! Албатта, (қиёмат) соати зилзиласи улкан нарсадир. Уни кўрадиган кунингизда, ҳар бир эмизувчи ўзи эмизаётган нарсасини унутар. Ҳар бир ҳомиладор ҳомиласини ташлар. Одамларни маст ҳолда кўрарсан. Ҳолбуки, улар маст эмас. Лекин Аллоҳнинг азоби шиддатлидир” (Ҳаж сураси, 1-2-оятлар).\nҚиёмат куни ҳар бир банда бу дунёда қилган ишларига ҳисоб бериши, агар саволларга жавоб бера олмаса, дўзах азобига гирифтор этилишини ўйлаган киши дарҳол ўзини тузатишга уринади.\n11. Таъсирли мавъизалар эшитиш.\nИрбоз ибн Сория розияллоҳу анҳудан ривоят қилинади: “Бир куни бомдод намозидан сўнг Расулуллоҳ соллаллоҳу алайҳи васаллам, бизга ўта балоғатли ваъз қилдилар. Ундан таъсирланиб кўзлар ёш тўкди, қалблар титроққа тушди...” Абу Довуд ва Термизий ривоят қилишган.\nҲа, инсон қалбини жунбушга келтирадиган панду насиҳат эшитса, солиҳ амалларга рағбати ортиб, гуноҳлардан узоқ юришга ҳаракат қилади.\n12. Аллоҳ таолони кўпроқ зикр қилиш.\nАллоҳни зикр қиладиган киши гуноҳга қўл урмайдиган бўлиб боради. Бирор гуноҳ қилишга нафси ундаса ҳам, “Мен Аллоҳни зикр қила туриб гуноҳ содир этаманми?!” дейди-да, ёмон ишлардан ўзини тияди.\n13. Тавбага астойдил берилиш.\nАллоҳ таолодан қўрққан банда қилган гуноҳларини эслаб, кўзидан ёш тўкиб, тавба қилади. Доим истиғфор айтиб юришга уринади. Чунки, у охиратда қилган гуноҳларига жазоланишини билгани учун Аллоҳ таолонинг азобидан қўрқиб, тавбага шошилади.\n14. Илмга интилиш.\n“Аллоҳдан бандалари ичидан фақат олимларигина қўрқарлар” (Фотир сураси, 28-оят).\nИлм инсонни Роббисини танишга олиб боради. Чинакам олим Аллоҳ таолодан қўрққан кишидир. Тарихдан маълумки, жуда кўп олимлар ўз соҳаларининг моҳир билимдони бўлишгач, Аллоҳни таниб, Ундан қўрқиб, иймонга келганлар.\nҲа, инсон бу борлиқдаги нарсалар хусусида тафаккур қилар экан, қалбида Аллоҳ таолодан, Унинг азаматидан қўрқув пайдо бўлади. Улкан осмон, ундаги галактикалар, сайёралар, юлдузлар, уларнинг орасидаги жуда катта масофалар, ҳайвонлар, ўсимликлар, жонсиз нарсалар, уларнинг яшаши, ишлаши ва бошқа жиҳатлари ҳамда инсоннинг ўзи ҳақидаги тафаккури ва илмий ўрганишлари охир-оқибат Аллоҳ таолони танишга, Ундан қўрқишга олиб боради.\nАллоҳ таоло барчамизни Ўзидан қўрқадиган, солиҳ амалларга уриниб, гуноҳлардан тийиладиган бандаларидан қилсин!\nКўришлар: 164 | Қўшди: azanmediatv | Даража: 0.0/0


Кофирлик ва итоатсизлик сабабини Аллоҳга тўнкаш - Musulmonlar\nКуфрШирк ва Хурофот\nКофирлик ва итоатсизлик сабабини Аллоҳга тўнкаш\nКўпчилик Мусулмонлар қилган хато ишларининг жавобгарлигини Аллоҳга тўнкашади. Масалан, аксарият инсонлар намоз ўқимай, рўза тутмай, Аллоҳ тарафидан тақиқланган гуноҳларга қўл уриб ёки ҳар қандай гуноҳ қилиб орқасидан: “Аллоҳ ўзи қачон ҳидоят қилса, ана ўшанда тавба қилиб намозга кираман” ёки: “гуноҳдан қайтаман” дейди. Аллоҳ таоло бу ҳақда шундай марҳамат қилади:\n“Мушриклар айтадиларки: “Аллоҳни ўзи биз унга таслим бўлишимизни хоҳлаганда эди, на биз ширкка кирардик ва на оталаримиз кирган бўлишар эди. Бирон нарсани ҳаром ҳам қилмас эдик.” Аввалгилар ҳам худди шу ёлғонга осилдилар ва натижада азобимизни татидилар. Айтингки: “Бизга кўрсата оладиган ёнингизда бирорта маълумот борми? Сизлар фақатгина тахмин қиляпсизлар, сизлар шунчаки тўқиб чиқаряпсизлар.” Айтинг: “Жим қилиб, оғзини ёпиб қўядиган ҳужжат Аллоҳникидир. Танлаш ихтиёрини Аллоҳ қилганда эди, албатта ҳаммангизни йўлга солган бўларди.”\nОятларда келган шаъа (شَاء) феъллари, инсонни, имтиҳон вақтида қилган танлови ва унга кўра қилган ҳаракатига қараб, Аллоҳ яратган нарсаларига қўлланилади. Буни очиқлаган оят шудир:\n“Роббинг, уларни танлаш ҳуқуқи бўлганларидан танлаб олиб, нарса ҳолатига келтирганини яратади. …” ( Қасос 28/68)\nМана шу оят эса шайъ яъни, нарсанинг барпо ва пайдо бўлишини очиқлайди:\n“Аллоҳ бирор нарсани хоҳласа, қиладиган иши унга “бўл” дейишидир. Орқасидан у нарса яратилиб пайдо бўлади.” (Ясин 36/82)\nИнсон бир нарсани ният қилиб ҳаракат қилганда, Аллоҳ ўша нарсани шартларини яратсагина у нарса пайдо бўлади. Аллоҳни барпо қилиши ҳам, шахснинг қилган иши ҳам шаъа феъли орқали тушунилади. Бу ҳақидаги бир оят шундай:\n“Сизларни бирор нарсани яратишингиз, Аллоҳ ҳам ўша нарсани яратиши билангина мумкин бўлади.” (Таквир 81/29)\nАллоҳ таоло қулларини кофир бўлишига асло рози бўлмайди,аммо уларни имтиҳон қилиб синовдан ўтказгани учун, ширкни танлаб ва ширк ишларини қилганларнинг қалбида ширкни яратади. Бу сабабдан шаъа феълининг тўлдирувчиси, шахснинг танлови бўлади ва Аллоҳ ҳам уни танловига қараб ўша нарсани яратиши бўлади.\nБирон нарса пайдо бўлиши учун, хоҳиш-ироданинг ўзи етарли бўлмайди. Аллоҳ, бутун инсонларни тўғри йўлга келиши хоҳлайди, аммо ҳамма ҳам тўғри йўлга киравермайди. Мр. ( Нисо 4/26) Аллоҳнинг хоҳиши, фақатгина “бўл” деган буйруғини бериши билан ҳосил бўлади. Кишининг хоҳиши ҳосил бўлиши учун ҳам Аллоҳнинг “Бўл” деган буйруғини бериши ва инсон ўша ўзи хоҳлаган ишини шартларини яратиши билан боғлиқ бўлади. Аллоҳ таоло шундай марҳамат қилади:\n“Айтинг: “Тўғрилар Роббингиздан. Имонни афзал кўрган имон келтирсин (ишонсин), ўзини тўғрилардан тўсишни истаган эса кофир бўлсин. Ҳақсизлик қилганлар учун, пардаси билан уларни қамраб оладиган бир азоб (қийноқ) тайёрлаганмиз. Агар ёрдам сўрасалар, уларга эритилган темирдек юзларини қайнатиб-пиширадиган бир сув берилади. Қандай ёмон ичимликдир у, қандай ёмон жойдир у жой!” (Каҳф 18/29)\nАллоҳ таоло дин хусусида мажбурий босим ўтказмагани сабабли, бошқалар учун ҳам бундай мажбурий босим ўтказишга асло ҳуқуқ бермайди. У, бу хусусда Муҳаммад алайҳиссаломни шундай огоҳлантирган:\n“ Танловни Буюк Соҳибинг қилсайди, ер юзида кимки бўлса уларнинг ҳаммаси имонга кирган бўлар эди. Имонга киришсин деб, уларга сен босим ўтказасанми?” (Юнус 10/99)\n“Юз ўгиришлари агар сенга оғир келса, ерда канал очишга ёки осмонда нарвон топишга кучинг етса, бирорта мўжиза келтирасан. Танловни Аллоҳ қилсайди, буларнинг ҳаммасини албатта тўғри йўлда тўплар эди. Диққат-эътиборли бўлки, жоҳиллардан бўлиб қолма!” (Анъом 6/35)\nАллоҳ, ўзини тўғри йўлдан тўсганларни йўлга келтирмайди. У шундай марҳамат қилади:\n“Аллоҳ ўзини тўғрилардан тўсган бир қавмни йўлга келтирмайди.” (Моида 5/67)\n“Аллоҳ ҳақсизликлар ичида бўлган бир қавмни йўлга келтирмайди.” (Тавба 9/109)\n“Аллоҳ, йўлдан чиққан бир қавмни йўлга келтирмайди.” (Тавба9/24)\nАллоҳ, фақатгина тўғри йўлни танлаганларни йўлга солади. Буюк Аллоҳ бу хусусда шундай марҳамат қилади:\n“Биз ҳар бир элчини унинг ўз халқини тилида юборганмизки, уларга очиқ-ойдин қилиб тушунтириб берсин. Кейин эса Аллоҳ, залолатни афзал кўрган кишини залолатини, ҳидоятни афзал кўрган кишини эса ҳидоятини тасдиқлайди. Кучли ҳам, тўғри қарор берувчи Удир,” (Иброҳим 14/4)\n“Айтгин: Аллоҳ залолатни афзал билган кишини адашганига ҳукм қилади, тўғриликка йўналган кишини эса, Ўзига йўналтиради.” (Раъд 13/27)\nЯхшилиги чексиз бўлмиш Аллоҳ, бир қули тўғри йўлга кирганидан кейин уни огоҳлантирмай туриб уни залолатга кирганини қабул қилиб тасдиқламайди. Бу ҳақда шундай марҳамат қилади:\n“Аллоҳ бирон бир қавмни тўғри йўлга кирганини қабул қилиб тасдиқлаганидан кейин, улар сақланиб ўзларини ҳимоя қилишлари керак бўлган нарсаларни очиқ-ойдин билдирмай туриб, уларни залолатга киришини мақуллаб тасдиқламайди. Аллоҳ ҳар нарсани билади.” (Тавба 9/115)\nЙўлдан чиққан инсонлар Аллоҳдан келган огоҳлантиришларга эътибор бермаган ва писанд қилмаган кишилардир. Бундай бир халқ аввал тинчлик-осойишталикка эришади, кейин эса кутилмаган бир вақтда кутилмаган тарафдан Аллоҳни жазосига гирифтор бўлишади. Аллоҳ таоло шундай марҳамат қилади:\n“Ўзларига огоҳлантирилган вазифаларини унутганларида, уларга барча эшикларни очиб берамиз. Уларга берилган неъматлар билан роҳат-фароғатга эришган вақтларида уларни тўсатдан ушлаймиз. Шунда улар мутлақо ноумидликка тушиб қолишади.” (Анъом 6/44)\nАллоҳ, огоҳлантирилмаган бир халқни асло жазоламайди. Аллоҳ таоло шундай марҳамат қилади:\n“Ким тўғри йўлга кирса, у ўз фойдаси учун кирган бўлади, йўлдан чиққан киши ҳам ўзини зарарига йўлдан чиққан бўлади. Ҳеч ким бошқа бировни юкини кўтармайди (бировни қилган гуноҳи учун жазоланмайди). Биз бир элчи юбормай туриб жазоламаймиз.” (Исро 17/15)\n Аллоҳ бирон кишига “Мусулмон бўл” деб амр қилса, у киши мажбурий Мусулмон бўлади, натижада дунё ҳаётини имтиҳон эканини бир маъноси қолмайди.\nКуфр Нотўғри эътиқод Ширк\nАллоҳ ва элчиларини ўртасини ажратиш\nШайтоннинг ширк тузоғи ва унга етакловчи йўллар


уругвай терма жамоаси бош мураббийи Оскар Табарес Ўзбекистон терма жамоаси устидан қозонилган йирик ғалабадан сўнг матбуот анжуманида иштирок ...\nтонгги соат 04:00да Ўзбекистон миллий терма жамоаси Монтевидеода уругвай терма жамоасига қарши ўртоқлик ўйинини ўтказади. Бугун терма жамоа ... милллий терма жамоаси оқ рангли либосда майдонга тушадиган бўлди. уругвай терма жамоаси аъзолари эса ўзларининг анъанавий кўк рангли либосларида ...\nБизнинг вақт билан 8 июнь куни тонгги 04:00 да старт оладиган Уругвай ва Ўзбекистон терма жамоалари ўртасидаги халқаро ўртоқлик учрашуви «Спорт» телеканалида жонли намойиш этилади.\nтаъсир кўрсатди. 2017 йилни 3 та кетма-кет мағлубият билан бошлаган уругвай терма жамоасининг аҳволи ёмонлаша бошлади. Айниқса, аутсайдер Венесуэлага ... далолат берарди. Аммо асосий рақобатчиларнинг оқсашлари уругвай терма жамоаси аҳволини сўнгги тур олдидан жуда яхши ҳолатга олиб ...


Саакашвили яқин кунларда Зеленский томонидан лавозимга тайинланишини маълум қилди\n00:58 / 05.05.2020\nУкраина ОАВнинг ёзишича, Саакашвилига ислоҳотлар бўйича миллий кенгаш таркибига кириш таклиф қилинган.\nГрузиянинг собиқ президенти ва Одесса областининг собиқ губернатори Михаил Саакашвили яқин кунлар ичида Украина ҳукумати тузилмасида лавозимга тайинланади. Саакашвили бу ҳақда "Украина 24" телеканали орқали маълум қилди.\n"Тайинлов тўғрисида президентнинг ўзи яқин кунларда эълон қилади. Мен у ва президент офиси ҳамда парламент етакчилари билан маслаҳатлашдим. Президент турли вариантларни кўриб чиқди, у бу ҳақда ўзи эълон қилади", - деди Саакашвили. Шу билан бирга, у қандай лавозимга тайинланишини айтмади.\n22 апрель куни Украина президенти Владимир Зеленский Михаил Саакашвилига бош вазирнинг ислоҳотлар бўйича ўринбосари лавозимини таклиф қилгани маълум бўлди.\nУшбу хабардан сўнг Грузия бош вазири Георгий Гахария агар Михаил Саакашвили Украина бош вазири ўринбосари этиб тайинланадиган бўлса, Киевдаги элчи чақириб олинишини билдирди.\nВладимир Зеленский 2019 йил Саакашвилига Украина фуқаролигини қайтарганди. Унинг фуқаролиги 2017 йилда собиқ президент Петро Порошенко томонидан бекор қилинган. Сайловолди дастурида ҳам Зеленскийдан Саакашвили борасида фикрларини сўрашганди ва у Грузия собиқ президентини Европада демократияни таъминлаш учун курашган, коррупцияга қарши курашда тажрибаси бор, деб мақтаганди.\nИслоҳотлар бўйича миллий кенгаш Украина президенти ҳузуридаги стратегик режалаштириш бўйича махсус маслаҳат органи ҳисобланади.